text:
Inkomoko y’imvugo "Si we kamara"
Uyu mugani bawuca iyo babonye umuntu wangirira gukora ibyo abandi bashobora. Ni bwo bagira bati “Si we kamara, nimumwihorere abandi bazarukemura.”Wakomotse ku mugaragu wa Muvunyi wa Karema witwaga Kamara, mu ipfa ry’Ibisumizi bya Ruganzu, mu mwaka wa 1500.
Kamara uwo yabayeho ku Ngoma ya Ruganzu Ndori, yari umugaragu wa Muvunyi wa Karema (akaremajwe n’ibyuma wari intwari mu Bisumizi). Yabyirukanye nabyo, ibitero Ruganzu yateje byose, na we yabitabayemo, yari intwari nka shebuja.
Nuko mu (...)
Uyu mugani bawuca iyo babonye umuntu wangirira gukora ibyo abandi bashobora. Ni bwo bagira bati “Si we kamara, nimumwihorere abandi bazarukemura.”Wakomotse ku mugaragu wa Muvunyi wa Karema witwaga Kamara, mu ipfa ry’Ibisumizi bya Ruganzu, mu mwaka wa 1500.
Kamara uwo yabayeho ku Ngoma ya Ruganzu Ndori, yari umugaragu wa Muvunyi wa Karema (akaremajwe n’ibyuma wari intwari mu Bisumizi). Yabyirukanye nabyo, ibitero Ruganzu yateje byose, na we yabitabayemo, yari intwari nka shebuja.
Nuko mu gitero cya nyuma cya Ruganzu cyo mu Musaho wa Rubengera ari cyo yaguyemo yishwe na Bitibibisi, umurambo we uhekwa n’Ibisumizi, bagenda babwira rubanda ko Ruganzu aberanye (arwaye), ntibababwire ko yatanze. Bamujyana iwe ku Mwugariro (Kigeme-Gikongoro).
Bamutungukanye ku munyanzoga we Rusenge, na we bamubwira ko Ruganzu arwaye. Rusenge abaha inzoga baranywa, bamaze gusinda havamo umwe mu Bisumizi abwira Rusenge ko Ruganzu ko Ruganzu yatanze.
Rusenge yumvise ko Shebuja yapfuye, ahwa mu kantu biramubabaza cyane aca munsi y’urugo, hari igiti cy’umuvumu akimanikamo arapfa. Ibisumizi bigumya kumutegereza baramubura. Bamwe bararyama abandi basigara baraririye umurambo wa Ruganzu. Mu gitondo babona Rusenge aho yimanitse. Bahera ko biremerwa (bikorera) umugogo wa Ruganzu bawujyana i Butangampundu, barawutabaza (barawuhamba). Bamaze kuwutabaza bashyira nzira, bataha ku Ruyenzi. Mu gitondo bafashamo, bataha mu Ruhango rwa Mutakara na Nyamagana, bukeye bahava ku gasusuruko.
Ubwo bajyaga kwa Ruganzu i Ruhashya, bageze mu Butansinda bwa Kigoma na Muyange bahura n’ingemu kwa Ruganzu babagemuriye ; Baricara baranywa. Bamaze gusinda havamo umwe ati « Kandi ba sha, burya Rusenge aturusha ubugabo ! » Abandi bati “Kuki?” ati “Kuko twabyirukanye na Ruganzu tukiri bato, akaduhaka, akaduha inka n’imisozi tugakira, none uwo yahaye inzoga akaba ari we wamwiyahuriye tugasigara!” Ubwo bose batera hejuru bati “Koko Rusenge aturusha ubugabo!”
Nuko bamaze kubyishyiramo, bajya inama y’uko babigenza, bati “Reka twicemo amatsinda abiri, rimwe rihagarare hakurya hariya i Kigoma, irindi rigume hano i Muyange, maze tujye duhurira muri iki gikombe, turwane twicane dushire.” Inama barayinoza banywa za nzoga hutihuti, bazimaze barambara, bararwana.
Bageza hagati bagahagarara, itsinda rimaze gushogosha rikivanga n’irisigayemo benshi, bakongera bakitoranya bakarwana, bityo bityo, ku ndunduro, abarimo Muvunyi na Kamara bica abo mu itsinda bahanganye barabamara hasigara igice cyabo gusa. Nabwo barongera bicamo ibindi bice bibiri, na none ikirimo Muvunyi na Kamara kimara ikindi.
Bongera kwicamo kabiri, birongera biba gutyo. Noneho haza gusigara Muvunyi na Kamara bombi basa. Muvunyi abwira Kamara ati “Ubu ngiye kwiyahura maze unsonge, nurangiza utahe ujye kutubika!” Ubwo ariyahura. Kamara abonye shebuja apfuye amaze no kumusonga, yanga kugenda assize intumbi za ba shebuja zandagaye aho, asanga birimo ububwa.
Nuko akoranya intumbi zose azihaba mu myobo y’inyaga yari aho, amaze kuzihamba na we ariyahura, amaze gusaba umwe mu batwa b’insigarizi ku musonga. Uwo mutwa na we amaze gusonga Kamara na we ariyahura, Ibisumizi bishira gutyo. Ruganzu abikwa n’indorerezi zaje zigemuye.
Kuva ubwo rero uwo murimo w’ubutwari Kamara yakoze umubyarira ishimwe ryamamara mu Rwanda, babona umuntu wangiriye gukora ikintu, bati “Nakireke si we Kamara!” Ubwo baba bafatiye kuri Kamara umugaragu wa Muvunyi wahambye Ibisumizi byose wenyine.
Kuba Kamara = Gusumbya abandi ubushobozi
Ibi tubikesha igitabo Ibirari by’insigamigani, igitabo cya mbere cy’icapiro ry’Ingoro y’Umurage w’u Rwanda.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


c: text/html

text:
Inzaratsi ni iturufu baruryi(ABAPFUMU) bakunze kwifashisha mu kurya ingo n’inkundo za bankomwa hato ugasanga umugore arashutswe ngo tanga ibi umutima w’umugabo wawe tuwukugabize ajye atekereza wowe gusa. Nyamara hari ibintu byoroshye wakorera umgabo wawe cyangwa umukunzi wawe ukitwa umubitsi w’umunezero we. Muhabura.rw twabashakiye muri byo 9 by’ingenzi.
1.BANZA WEMERERE UMUGABO WAWE KO ARI UW’AGACIRO KURI WOWE.
Burya umugabo uzabona abyuka ijoro ajya guhaha cyangwa kurinda umutekano(...)
Inzaratsi ni iturufu baruryi(ABAPFUMU) bakunze kwifashisha mu kurya ingo n’inkundo za bankomwa hato ugasanga umugore arashutswe ngo tanga ibi umutima w’umugabo wawe tuwukugabize ajye atekereza wowe gusa. Nyamara hari ibintu byoroshye wakorera umgabo wawe cyangwa umukunzi wawe ukitwa umubitsi w’umunezero we. Muhabura.rw twabashakiye muri byo 9 by’ingenzi.
1.BANZA WEMERERE UMUGABO WAWE KO ARI UW’AGACIRO KURI WOWE.
Burya umugabo uzabona abyuka ijoro ajya guhaha cyangwa kurinda umutekano w’urugo,wibaze ko wenda biza gutyo gusa! Oya! Ahubwo buriya umugabo aremanye ubudahangarwa muri we kandi yumva ari nako yagaragara mu muryango,wowe rero nkumugore we gerageza umwereke ko ubizi, kandi ko ntawundi nkawe.
2. MUGORE SHIMIRA UMUGABO WAWE.
Ntabwo ari ngombwa ko umugabo wawe azamuKA impinge cyangwa ngo akugenere ibya Mirenge wo ku Ntenyo ngo akunde abone ishimwe. Kandi singombwa ishimwe riboneshwa amaso ku mugabo.ahubwo mugore gerageza kweraka umugabo wawe ko icyuya cye ukibona mu ishimwe ryaba rito cyangwa rinini,kuko burya umugabo ntajya yifuza ibyo atakoreye ariko nanone icyo akoze niyo cyaba gito mu bushobozi afite yumva yagishimirwa.mugore rero gerageza gushimira umugabo wawe.
3.MUHE URUKUNDO N’UMUNEZERO.
Nubwo abagore bakunze kwibeshya ko urukundo rw’umugabo ruboneka mu minsi ye yambere bakimenyana,burya baba bishuka kuko umugabo ahorana urukundo ahubwo uko ishingano ze zigenda ziyongera niko agenda agira guhuga kuburyo arushaho gukenera kwitabwaho no gukundwa.kuburyo iyo abibonye arushaho kumva ko ishingano zitaruta umukunzi we. Wowe rero nkumugore icyo usabwa ni uguhoza umugabo wawe mu ntekerezo umuha urukundo kandi ugerageza no kumwitaho,kuko bimugarura mu rukundo bikanamwibagiza uburure bw’umunaniro.
4. MUGORE EREKA UMUGABO WAWE ICYUBAHIRO.
Burya umugabo ni ikiremwa kiremanye kamer y’igitinyiro n’icyubahiro.umugore rero burya ishingano ze ni ukurinda icyubahiro n’igitinyiro by’umugabo we,umugabo nawe akamenya gutetesha umugore we ko ari inshingano ze.mugore rero numenya icyubahiro cy’umugabo wawe ukakimurindira ntuzatangazwe no kukugira umurinzi w’umunezero we.
5.MUGORE TEGURIRA UMAGABO WAWE IFUNGURO.
Umugabo akunda ifunguro riteguye neza,iyo agukunda rero yumva yanafungura ibyateguwe nawe.nawe rero nk’umugore zirikana ako kantu ukagire ibanga ryawe.
6.MUBERE UMUFANA UKOMEYE.
Umugabo burya akunze kugera ku musaruro uwariwo wose yiyushye akuya,mugore rero wowe icyo usabwa cyonyine ni ukumwereka ko icyuya cye ukibona,mufane ku musaruro we muke cyangwa mwishi uturutse kubushobozi afite mwereke ko yakoze,ba umuterankunga we wambere.
7.MUGORE TANDUKANA NO NKWISHYIRA IMBERE.
Nikoko ibyiza biraryoha ariko burya umugabo ntaremanye kamere yo kwikunda bityo rero nawe ntiyifuza kukubona muri iyo ndorerwamo,ahubwo ibanga icishe bugufi azakwizamurira numwereka ko ariwe ushyize imbere.
8. MUGORE BA UMUNYAKURI.
Ni koko ukuri guca mu ziko ntigushye uwo ni umugani,nyamara umugabo nawe burya ntakunda umuntu umubeshya,mugore rero ukuri ni iturufu ikomeye yagufasha kwigarurira umunezero n’amarangamutima by’umugabo wawe.
9. HITAMO UBURYO BWIZA BWO KUVUGISHA UMUGABO WAWE.
Umugabo wawe gerageza kumurinda imvugo mbi,nk’ibitutsi,incyuro n’ibindi. Nibyo nta zibana zidakomanya amahembe. Ariko niba habayeho gusubiranamo n’umugabo wawe irinde imvugo zeruye nk’ibitutsi,incyuro no kumwibutsa intege nke ze kuko kamere ya kigabo ibi byose ibizira kubi.
Ngayo nguko abafite amaso ntibabwirizwa kureba abafite amatwi ni mwumve ibi tubikesha urubuga Rolling ston.
Yanditswe na J.de Dieu Ntakirutimana/Muhabura.rw
ntacyo mudakora kugirango mutange ubufasha pe Gusa natwe dukore ibidukwiye pe duhindure ISi aho kugira ngo iduhindure

robotstxt: allowed

filter: keep


text:
Mu gusubiza iki kibazo, turibanda kuri izi ntambwe 4 zikurikira
Imana iragukunda kandi igufitiye imigambi myiza!
Muri Yohana 3:16 haratubwira ngo « Kuko Imana yakunze cyane abari mu Isi, byatumye itanga Umwana wayo w’ikinege kugira ngo umwizera wese atarimbuka, ahubwo ahabwe ubugingo buhoraho.» Muri Yohana 10:10 haratubwira impamvu Yesu yaje : « Umujura (satani) ntazanwa n’ikindi keretse kwiba, kwica no kurimbura, ariko jyeweho (Yesu) nazanywe no kugira ngo zibone ubugingo, kandi zibone ubugingo bwinshi.


text:
Abagalatiya 5 : 22-23 Ariko rero imbuto z’Umwuka ni urukundo n’ibyishimo n’amahoro, no kwihangana no kugira neza, n’ingeso nziza no gukiranuka, no kugwa neza no kwirinda. Ibimeze bityo nta mategeko abihana.
1Kor. 12:8-10 Umwe aheshwa ijambo ry’ubwenge n’Umwuka, undi agaheshwa n’uwo Mwuka ijambo ryo kumenya, undi agaheshwa n’uwo Mwuka kwizera, undi agaheshwa n’uwo Mwuka impano yo gukiza indwara. Undi agahabwa gukora ibitangaza, undi agahabwa guhanura, undi agahabwa kurobanura imyuka, undi agahabwa kuvuga indimi nyinshi, undi agahabwa gusobanura indimi.
Nkomeje kuvuga ku Mwuka Wera mu buzima bw’umukristo. Iki cyumweru ndagiharira Imbuto n’impano z’Umwuka.
Mu gihe ntagira iyi nyigisho nibajije ibintu bikurikira:
1) Iyaba buri mukristo yaharaniraga kwera imbuto z’Umwuka, imbaraga dukoresha mw’ivugabutumwa zatugiririra umusaruro mwinshi tudafite;
2) Iyaba buri mukristo yakoreraga mu mpano ye (ze), intambara n’ibibazo tubona mu Itorero byari kugabanuka;
3) Iyaba abanyempano dufite bagiraga n’imbuto nziza, abazinutswe amatorero kubera abanyempano bari kuba ari bake.
4) Iyaba abera imbuto aribo bahawe n’impano zikurura abantu cg zigaragarira abantu (impano z’ibitangaza, guhanura,kurobanura imyuka, gukiza indwara,...), twari kuba dufite amatorero arimo abantu benshi kandi bahindutse.
5) Icyampa usoma iyi message wese ngo afate nibura iminota 3 asengera abakristo aho bari ngo bere imbuto z’umwuka.
Ndabakunda! Dr Fidèle MASENGO, Umushumba Foursquare Church Kimironko masengof@yahoo.fr


text:
Murekezi utuye mu Mudugudu wa Nyirabisekuru, mu Kagari ka Murandi ho mu Murenge wa Remera avuga ko ahubatswe inzu y’ubucuruzi ndetse n’igice isoko riremeramo ari mu isambu yahoze ari iye, ikaza kubakwamo ariko ubuyobozi ntibumwishyure.
Yagize ati “Hashize imyaka isaga ine niruka ku ngurane y’ubutaka bwanjye batwaye ariko nta gisubizo ndabona, nandikiye inzego z’ubuyobozi kugera no ku Ntara ariko ikibazo cyanjye cyakomeje kunanirana.”
Murekezi agaragaza ko n’amazi aturuka kuri iyi nyubako yangiza bimwe mu bikorwa bye kuko amanukira mu gikari cy’aho atuye agakomeza mu rutoki atembana imyaka.
Ubuyobozi bw’akarere ka Musanze buvuga ko iki kibazo kigiye gukemuka ndetse mu gihe cy’ibyumweru bibiri uyu muturage azaba yamaze guhabwa ingurane.
Umuyobozi w’Akarere ka Musanze wungirije ushinzwe ubukungu n’iterambere, Habyarimana Jean Damascène yagize ati “Habayeho kutumvikana n’ubuyobozi bw’umurenge kuko bwashakaga ubutaka bunini nyuma biza kugaragara ko butagikenewe ariko bitarenze ibyumweru bibiri azaba yishyuwe kuko ibisabwa byose n’amafaranga yo kumwishyura yateganyijwe mu ngengo y’imari y’uyu mwaka.”
Murekezi yari yaratangiye gukurikirana ingurane mu 2012 ubwo ubuyobozi bw’Umurenge wa Remera bwubakaga ihunikiro ry’imyaka mu isambu ye ahegeranye n’aharemera agasoko kuva mu 1998.
Nubwo kagendaga gasatira ubundi butaka kubera kwaguka nyira bwo yasaga n’uwabyihoreye kugeza ubwo iyi nzu yubatswe.
Guverineri w’Intara y’Amajyaruguru, Bosenibamwe Aimé yandikiye ubuyobozi bw’Akarere ka Musanze kuwa 17 Ugushyingo 2015, abasaba gukemura ikibazo cya Murekezi bitarenze ibyumweru bibiri bakimara kubona ibaruwa ye.
Icyo gihe, Umunyamabanga Nshingwabikorwa w’Umurenge wa Remera,Nsengiyumva Télésphore yari yatangaje ko iki kibazo kizaba cyakemutse mu gihe kitarenze ibyumweru bibiri kuko amafaranga y’ingurane yari yarateganyijwe mu ngengo y’imari y’umwaka ushize wa 2015-2016, ariko kiracyari cyose.
Remera ni umwe mu mirenge 15 igize akarere ka Musanze, benshi mu bawutuye bakora ibikorwa byiganjemo iby’ubuhinzi n’ubworozi.


text:
Muri iy’isi hari abantu bifata nk’aho bahejwe mu gakiza, ariko agakiza ni akabantu bose kuko Yesu Kristo yaje gucungura abantu bose atarobanuye. Nta mpamvu yo gusa naho hari umuntu uhejwe kwakira imbabazi z’Imana muri Yesu Kristo.
Pasitori Cleophas Barore agendeye ku ijambo Yesu Kristo ubwe yivugiye, asanga nta muntu numwe ukwiye gukomeza kurushywa n’ibyaha kuko Yesu Kristo yavuze ngo” Yemwe abarushye n’abaremerewe nimunsange ndabaruhura”
Barore uhamya ko nawe Yesu Kristo yamuruhuye, avuga ko uwamuruhuye ariwe utanga itangazo ku bantu bose batarakizwa ko bakwiye guhindukira bagasanga Yesu Kristo. Uyu mushumba mu itorero rya ADEPR yagize ati” uwanduhuye ndushye niwe utanga iryo tangazo kandi ni uwo kwizerwa”
Pasitori Barore Cleophas uvuga ko nawe yari arushye Yesu akamuruhura
Wumvise neza ayo magambo Yesu Kristo yakoresheje, biragaragaza ko atakoresheje inzagihe wenda ngo avuge ngo” yemwe abarushye mwese, muzansange nzabaruhura” ahubwo yakoresheje indagihe, bishatse kugaragaza ko igihe cyose wakiriye Yesu Kristo, ukamusanga ahita akuruhura, ntabwo utegereza ejo.
Barore ashingiye kuba Yesu Kristo afite ububasha bwogukiza ibyaha nkuko bigaragara mu mvugo Yesu Kristo yakoresheje ubwo yari mu rugo rw’umufarisayo, agakiza umuntu abari bamuzanye mu ngobyi bayicishije mu gisenge, bamaze kumugeza imbere ya Yesu, yahise avuga ati” bya byaha byawe urabibariwe” abari aho batangiye kwibaza kuri ayo magambo Yesu Kristo yaravuze, Yesu ahita afata ijambo arongera arabwira ati” kuki mwiburanya mu mitima, ese ntimuziko umwana w’umuntu mu isi yose afite ubutware bwo gukiza ibyaha?”
Pasitori Barore asoza abaza abantu bakigendana ibyaha ati” kuki ukigendana ibyaha kandi ubabarira ibyaha yaraje?”
Wikwiheza kuko Yesu Kristo, ateze amaboko, aragushaka kandi aragukunda niyo mpamvu yemeye kujya ku musaraba ngo agupfire ubashe kubabarirwa ibyaha n’ibicumuro byawe byose. Numwizera ntuzongera kuremererwa n’ibyaha ahubwo uzaba urekwerekeza mu bugingo buhoraho.


text:
ven.
04
nov.
2011
ISOMO RYA MBERE
Igitabo cy’Ubuhanga (Buh 7, 22-30 ; 8, 1)
7,22Koko rero, Ubuhanga bubamo umwuka w’ubwenge kandi mutagatifu, umwe rukumbi, ubumbatira byose, ugacengera byose, ugira ubwibakure, wihariye, ukazira ikizinga, ubengerana, udahindagurika, ukunda icyiza, ukagira ubwira, 23utavogerwa, ukagira neza kandi ukaba incuti ya muntu, utajegajega, ukiringirwa kandi ugatuza, ushobora byose, ukagenzura byose, ucengera roho ari iz’inyabwenge, iz’inzirabwandure n’iz’abahanga. 24Ubuhanga kandi buratebuka kurusha ibyihuta byose, bukinjira kandi bugacengera byose bubikesha kuzira ubwandure, 25bukaba impumuro y’ububasha bw’Imana, n’ububengerane bw’imirase y’ikuzo ry’Umushoborabyose, ni na yo mpamvu butinjirwamo n’ubwandure ubwo ari bwo bwose.
26Ubuhanga ni icyezezi cy’urumuri ruhoraho, indorerwamo izira ikizinga y’ibikorwa by’Imana, bukaba n’ishusho y’ubuntu bwayo. 27N’ubwo ari bumwe rukumbi bushobora byose, bukavugurura isi kubera ko budahinduka, maze uko ibihe bisimburana bugatura mu mitima y’intungane, kugira ngo bubahindure incuti z’Imana n’abahanuzi, 28kuko Imana yikundira gusa ababana n’Ubuhanga. 29Koko rero burusha izuba kwakirana, bugasumbya inyenyeri ; ubugereranyije n’urumuri burarusumba kure : 30urumuri rusimburwa n’umwijima, ariko ikibi ntikiganza Ubuhanga. 8,1Bwisanzurana imbaraga kuva ku mpera y’isi kugera ku yindi, maze bukayitegekana urugwiro.
ZABURI (Zab 119 (118), 89-90, 91.130.135.175)
Inyik/ Uhoraho, iteka ryose ijambo ryawe rihoraho !
Uhoraho, iteka ryose
ijambo ryawe rihoraho mu ijuru.
Ukuri kwawe guhoraho kuva mu gisekuruza kujya mu kindi ;
isi wayishinze ubutajegajega.
Kugeza uyu munsi byose biracyariho uko wabishatse,
kuko isi yose ikugaragiye.
Guhishura amagambo yawe ni urumuri,
abiyoroshya akabaha ubwenge.
Umurikishe uruhanga rwawe ku mugaragu wawe,
kandi unyigishe amategeko yawe.
Icyampa ngo mbereho kugusingiza,
maze amateka waciye ambere ikiramiro.
IBANGONDIRIMBO RIBANZIRIZA IVANJILI (Hish 12, 10)
Alleluya Alleluya.
Ngiki igihe cy’ubwami bw’Imana yacu kirageze,
n’ubutegetsi bwa Kristu wayo.
Nihasingizwe uje mu izina rya Nyagasani.
Alleluya.
IVANJILI
+ Luka (Lk 17, 20-25)
Muri icyo gihe, 20Abafarizayi babaza Yezu bati « lngoma y’Imana izaza gihe ki ? » Yezu arabasubiza ati « Ingoma y’Imana ntizaza yigaragaza mu maso y’abantu, 21ngo bagire bati “Ngiyi, ngiriya”. Ahubwo nimumenye ko Ingoma y’Imana ibarimo.» 22Yongera kubwira abigishwa be ati « Hazaza igihe muzifuza kubona nibura umwe mu minsi y’Umwana w’umuntu, ariko ntimuzawubona. 23Bazababwira bati “Dore nguyu, nguriya.” · Ntimuzajyeyo, ntimuzirukireyo. 24Koko rero, nk’uko umurabyo urabiriza mu ruhande rumwe rw’isi, ukabonekera mu rundi, ni ko n’Umwana w’umuntu azaza ku munsi yigeneye. 25Ariko agomba kubanza kubabara cyane, kandi abantu b’iyi ngoma bamwihakane.»


text:
Uwiteka ambwira Aburamu ati ” Va mu gihugu cyanyu, usige umuryango wanyu n’inzu ya so, ujye mu gihugu nzakwereka”- Itangiriro 12:1
Ubwo Imana yabwiraga Abaramu ngo nahaguruke ajye mu gihugu izamwereka, ntiyari yarabanje kumuteguza. Yaramubwiye gusa iti ”Aburam va muri iki gihugu ,ujye aho nzakwereka “. Imana yongeyeho ko izamuha umugisha Aburamu n’abazamukomokaho bose nayumvira. Muri icyo gihe Aburamu ntiyari azi aho Imana imwerekeje, gusa yubahaga Imana. Nta kindi yakoze, yarayumviye. Uko Aburamu yateraga intambwe agenda niko Imana yagendaga imwigaragariza.
Ushobora kuba ugenda uhura n’ibigeragezo bikomeye. Birimo kubura akazi, gupfusha incuti n’abavandimwe,ubukene , n’ibindi. Kandi uri umukristo, wicika intege. Komeza wizere Imana , izere ko hari ahantu Imana ishaka kukugeza. Ibi ntibikuyeho ko ugomba gukomeza kujya ugerageza gukora uko ushoboye ngo ubeho. Ariko ibyo unyuramo byose bijye bikubera inyigisho. Byose ubicamo kubera impamvu. Buri munsi jya utekereza ko hari intambwe ugenda utera ugana aho Imana ishaka ko ugera nubwo byaba bikomeye, ibi bizatuma ugira amahoro mu gihe utakekaga.
Nkuko byabaye kuri Aburamu, Nawe hari icyo Imana ishaka ku kwigisha mu bihe bikomeye waba uri gucamo ;
1.Wikubakira gusa kubigaragara ahubwo shaka ibitaboneka ni byo by’iteka ryose – 2Abakorinto 4:18
Imana ishaka ko uva mu byo wibwiraga ko bigufitiye umumaro ukayizera. Ugaha umwanya Imana mu mutima wawe ikakuyobora. Imana ishaka ko uyikurikira mu kwizera no mu kuri. Nugendera ku ntekerezo zawe, uzayoba kuko ibitekerezo byawe byo bigira iherezo. Ariko Imana yo imenya ibyahise, ibiriho n’ibizaza hanyuma.
2.Kora ikintu cyose mu gihe cyacyo
Imana ntishaka ko usimbuka icyiciro runaka ngo ugere mu kindi, Oya! tera intabwe mu gihe gikwiye. Nubwo ubona uca mu bikomeye wishaka kwicira inzira ngo unyure izabugufi, komeza ugende uko imbaraga zawe zingana.
3. Banza ukorere icyo Imana igutegeka, bizakugabanyiriza umubabaro Ntugashake kwicira inzira , Kora icyo Imana ikubwira gukora.
Wiha agaciro ibibazo bitandukanye uri guhura nabyo ngo wicire inzira, ntibizakemuka. Banza ukore ibyo Imana igutegeka. Kwiyemeza gukora ibyo uhamagarirwa ni inzira nziza yo kubaho kandi bikuraho ubwoba bw’ahazaza no kuganya kubyashize,; ahubwo ugatumbira ibiri imbere.
Niba hari ijwi ry’Imana wumva, rikubwira kuva aho wari uri, witinya.Nubwo amakuba n’ibyago by’umukranutsi byaba byinshi , Imana imukiza muri byose. Nutera intambwe imwe gusa Yesu we,atera 99 agusanganira. Byose bishobokera uwizera- Abaheburayo 11:8


text:
Ngororero: Ba Mudugudu barasabwa kubahiriza gahunda y’amakayi 3 mu mudugudu
Abayobozi b’imidugudu yose yo mu karere ka Ngororero barasabwa kubahiriza gahunda y’amakayi atatu yemejwe n’inama y’umutekano, azajya akoreshwa mu kubungabunga umutekano hashingiwe ku gutangira amakuru kugihe.
Ayo makayi yemejwe ko agomba kujya akoreshwa ariko ahenshi mu midugudu bakaba batarayitabira, ni ikayi irimo urutonde rw’abantu batuye mu mudugudu bose, ikayi y’irondo yandikwamo raporo y’uko irondo ryaraye rigenze n’ikayi yandikwamo abinjira n’abasohoka.
Mu nama zikomeje hirya no hino mu karere mu rwego rw’imiyoborere myiza, Umuyobozi w’akarere ka Ngororero Bwana Gedeon Ruboneza n’abakuriye ingabo na Polisi bakomeje gushishikariza abayobozi b’imidugudu gukoresha ayo makayi ndetse bagasaba n’abaturage kujya bitabira kwiyandikisha no kwandikisha abashyitsi babo no gutanga amakuru kubantu bashya badasanzwe babona aho batuye.
Bamwe mubayobozi b’utugari bavuga ko gahunda nkizo bagerageza kuzishyira mubikorwa ariko abaturage ntibitabire kwandikisha amakuru mashya bamenye bityo bigatuma ikoreshwa ry’ayo makayi rigenda rigabanuka.
Maire Ruboneza avuga ko gutanga amakuru neza kandi kugihe ari imwe mungamba zifasha kubungabunga umutekano, ndetse agatanga ingero z’aho bene ayo makuru yagiye agira akamaro nko mu murenge wa Kabaya, aho abantu bari bitwaje intwaro bafashwe kubera ubufatanye n’abaturage mumwaka ushize.


text:
Umukecuru w'umunyanijeriya yagize amahirwe yo gushyingira abakobwa be batatu mu mezi atatu akurikiranye. Yarabanje arababwira ati maze nimugera mu ngo zanyu muzajye mumbwira uko bimeze n'abagabo banyu, ariko muzajye mubivuga mu mvugo ijimije. Hashize icyumweru uwa mbere yohereza ubutumwa bugufi kuri telefoni ati NESCAFE. Mukecuru abatura igikombe cya Nescafe asanga handitseho ngo iraryoshye kugeza no ku gitonyanga cya nyuma. Uwa kabiri nawe yandika agira ati BENSON. Umukecuru arebye ku ipaki y'itabi rya Benson asanga handitseho ngo isegereti ya Benson ni ndende cyane kandi ifite umubyimba munini. Mukecuru ati ndabona ibi ntacyo byaba bitwaye ku bakobwa bakirongorwa. Reka rero uwa gatatu nawe azandike, we ati NAIROBI-MOMBASA. Umukecuru yahise atelefona kuri Kenya Airways abaza iby'ingendo za Nairobi-Mombasa. Nuko baramubwira bati indege ihakora igenda gatatu ku munsi, iminsi irindwi y'icyumweru, kandi kugenda gusa ni iminota 75.
Rabbin nako Umukecuru yahise agwa hasi aravuga ati IgweeeeeeeeeYyyy! My daughter will dieyoooooooo!!!!!!!!!!!!!!!!!!!!!!!!!!!!!!!!!!!!!!!
Umukecuru w'umunyanijeriya yagize amahirwe yo gushyingira abakobwa be batatu mu mezi atatu akurikiranye
Umukecuru w'umunyanijeriya yagize amahirwe yo gushyingira abakobwa be batatu mu mezi atatu akurikiranye. Yarabanje arababwira ati maze nimugera mu ngo zanyu muzajye mumbwira uko bimeze n'abagabo banyu, ariko muzajye mubivuga mu mvugo ijimije. Hashize icyumweru uwa mbere yohereza ubutumwa bugufi kuri telefoni ati NESCAFE. Mukecuru abatura igikombe cya Nescafe asanga handitseho ngo iraryoshye kugeza no ku gitonyanga cya nyuma. Uwa kabiri nawe yandika agira ati BENSON. Umukecuru arebye ku ipaki y'itabi rya Benson asanga handitseho ngo isegereti ya Benson ni ndende cyane kandi ifite umubyimba munini. Mukecuru ati ndabona ibi ntacyo byaba bitwaye ku bakobwa bakirongorwa. Reka rero uwa gatatu nawe azandike, we ati NAIROBI-MOMBASA. Umukecuru yahise atelefona kuri Kenya Airways abaza iby'ingendo za Nairobi-Mombasa. Nuko baramubwira bati indege ihakora igenda gatatu ku munsi, iminsi irindwi y'icyumweru, kandi kugenda gusa ni iminota 75.


text:
Kwizera nitukuvuge, tukwature, tugufate
Buri mukristo agomba kugira kwizera kandi akagukoresha! Kwizera niko kubimburira ibitangaza mu buzima bwacu.
Gukuza ukwizera nyako ukwizera n’iki ?
Abaheburayo 11 : 20 Kwizera niko kwatumye Isaka ahesha Yakobo na Esawu imigisha y’ibizaba.
Kwizera ni ukumenya rwose ibyiringirwa udashidikanya ko bitazaba.
Tubyitegereje neza, kwizera kuragaragara nk’ikintu gifatika. Niba twarakuriye mu bantu batemera Imana bagakora ibidatunganye, tuzagira kwizera guke mu by’Imana. Ariko nubwo bimeze bityo, iyo tuvutse ubwa kabiri, Imana iduha ukwizera.
Abaroma 12 : 3 Ndababwira umuntu wese muri mwe, mbwirijwe n’ubuntu nahawe, mwe kwifata uko mutari, ahubwo mutekereze mwitonze nkuko Imana yagereye umuntu wese kwizera..
Ni ukuvuga ko buri wese afite intambwe agezaho mu kwizera. Mushobora kuvuga muti : « Nta kintu njya nizera! » Ariko ntabwo ari byo!
Igihe cyose mwicaye ku ntebe,muba mwizeye intebe. Mukamenya ko itari bugwe, niyo mpamvu muyicaraho mutabitekerejeho incuro ebyiri. Igihe cyose mugendeye mu modoka cyangwa mu ndege, muba mwizeye ikoranabuhanga..
Ubwoko bwo kwizera
Ukwizera guke
Matayo 14 : 31 Uwo mwanya Yesu arambura ukuboko kwe aramufata, aramubwira: Yewe ufite kwizera guke we, niki gitumye ushidikanya?
Kwizera kwinshi
Matayo 8 : 5-10 Ageze i Kaperinawumu, haza umutware utwara umutwe w’abasirikare aramwinginga ati: Mwami, umugaragu wanjye aryamye mu nzu yararemaye, arababaye cyane.
Abaroma 4 : 17-19 Nkuko handitswe : Nkugize sekuruza w’amahanga. Imbere y’Iyo yizeye, ari yo Mana izura abapfuye, ikita ibitariho nk’aho ari ibiriho. Aburahamu uwo yizeraga yiringiye ibitakwiringirwa, ngw’abe sekuruza w’amahanga menshi…
Kwizera gukomeye
Abaroma 4 : 20 Ahubwo abonye isezerano ry’Imana ntiyashidikanishwa no kutizera, ahubwo akomezwa cyane no kwizera ahimbaza Imana…,
Ni mubivuge mu mazina yabyo!
Ni iki mushaka ku Mana? Ni mucyature! Nahishuriwe ko Imana ari inshuti yacu ikomeye. Mu mico y’abantu, bakunze gutuka Imana kubwa buri kintu kibi cyose cyababayeho. Ndetse no mu mategeko, ibihe nk’imitingito, imyuzure n’inkuba bikunze kwitwa« Ibikorwa n’Imana ». Ibi ngibi bisobanura iki? Niki bagerageza kuvuga? Baba batuka Imana kubera ibibi babona! Satani we se? Niba Imana ari yo ikora ibyo bintu bibi byose, satani yaba amara umwanya we akora iki?
Ni mukwature
Uburyo butanu bwo kwatura
1.Kwatura ibyaha imbere ya Data
Ni ngombwa ku ba kristo kugira akamenyero ko kwaturira Imana ibyaha. Bibiliya iratubwira ko iyo dutekereza ko nta cyaha dufite, tuba twishuka kandi ukuri ntabwo kuba kuri muri twe. Nta muntu udafite icyaha. 1 Yohani 1 : 8-9 Nituvuga ko nta cyaha dufite, tuba twishutse, ukuri kuba kutari muri twe. Ariko nitwatura ibyaha byacu, niyo yo kwizerwa kandi ikiranukira kutubabarira ibyaha byacu no kutwezaho gukiranirwa kose.
Gucumura mu gukora nabi no gucumura mu kwirengagiza ibyo wakagombye gukora
Hari ubwoko butatu bw’ibyaha: Ibyaha bikorwa bikagaragara (les péchés de commission), ibyaha dukora mu kwirengiza ibyo twakagombye gukora (les péchés d’omission) n’ibyaha byo mu mutima (les péchés du cœur). Les péchés de commission ni ibyaha dukora bikagaragara. Ibyo byaha biroroshye kumenya, bikanoroha no kwatura. Iyo twatekereje nabi, turabimenya neza ko twatekereje nabi. Biroroshye kubimenya no kubibwira Imana.
Les péchés d’omission ni ibyaha byo kudakora ikintu runaka. Ni inshingano twakagombye gukora ariko tudakora. Ibyaha byo mutima byo biragoye gusobanura. Akenshi twirengagiza ko umutima w’umuntu ari mugari cyane. Hari igihe umutima w’umuntu wuzuramo ikibi, ntanabimenye. Niyo mpamvu umwanditsi wa zaburi yanditse ngo : « Ayi Mana ndondora umenye umutima wanjye… ». Dawidi yashakaga ko Imana ishyira ikibi kure y’umutima we. Hari igihe imitima yacu iba irimo ubwibone no kwigomeka, tutanabizi. Imana ireba imitima.
1 Samweli 16 : 7 Uwiteka abwira Samweli ati: Nturebe mu maso he cyangwa ikirere cye ko ari kirekire, namugaye, kuko Uwiteka atareba nkuko abantu bareba, abantu bareba ubwiza bugaragara ariko Uwiteka we areba mu mutima.
2.Kwaturiranira ibyaha
3.Kwatura ko Kristu ari umwami kugira ngo ukizwe
4.Kwatura kwizera kwacu
5.Kwatura kwizera kubw’ikintu runaka.
Dag Heward-Mills


text:
Arababwira ati "Mujye mu bihugu byose, mwigishe abaremwe bose ubutumwa bwiza" - Mariko 16:15
Ese byagenda gute tubaye twihamiye mu nyubako dusengeramo gusa? Kubaho kw’ itorero ntigushingiye gusa ku kujya muri ziriya nyubako ahubwo itorero rikeneye no gusohoka kugira ngo ryuzuze inshangano zaryo harimo no kugera kuri ba bandi batabasha kuza mu rusengero.
Iyo Itorero ritagiye ngo ryibere mu nyubako y’ urusengero ahubwo rikabasha kugera no hanze y’urusengero ribohora imbohe nyinshi kuko hari ababa barabaswe n’ ibyaha bigatuma biciraho urubanza bakumva bataza mu rusengero. Ariko iyo muteye intambwe mukabasanga bumva ko bataciriweho iteka kandi bakumva ko mu rusengero hari abantu babatekerezaho; bityo bakabasha kwiyambura ingoyi yari ibaboshye. Kutibera mu rusengero gusa kandi bifasha gukuza urukundo hagati y’ abizera, kuvuga ubutumwa no kutayoborwa n’ iby’ isi n’ abisi kuko muhora mufite imbaraga kubwo gushyira hamwe.
Niba warakuriye mu itorero ndatekereza ko wigishijwe umumaro wo guhitamo inshuti nziza. Nubwo inshuti zawe za hafi mukwiye kuba muhuje kwizera ariko nanone ugomba no kutirengagiza abandi bataramenya Yesu Kristo kugira ngo mugihe gikwiye bazashobore kwisanga mu muryango w’ abana b’ Imana biturutse ku rukundo wabagaragarije.
Bibiliya , izagufasha kwamamaza inkuru nziza y’ agakiza twaherewe muri Yesu Kristo; ntukwiye kwitinya!
Nubwo batari bamenya Yesu Kristo , burya bakwiye kuba inshuti zacu ku buryo dusangira nabo, dusurana, bamenya ibyo dukunda natwe tumenye ibyo bakunda kugira ngo bazabone uko batwigiraho kuba abizera ba Yesu.
Burya Imana ibakuyoboraho abantu kugira ngo ubakunde, ubiteho kuko bazumva ibyo ubabwira ari uko uberetse agaciro Imana yabahaye. Bashobora no kuba igihe bari mu rusengero badashobora kwisanzura ngo bumve neza ariko bikaba bishobora kuborohera kukumva nk’ inshuti yabo. Ukwiye kujya ukoresha uburyo bwose ubonye mu kuvuga ubutumwa.
Ese byagenda gute itorero riteye intambwe yo gusangisha ubutumwa bwiza n’urukundo abantu batagera mu rusengero? Gusohoka kw’ itorero kubw’ ubutumwa bwiza twabigereranya no gusiga intama 99 ukajya gushaka intama imwe yazimiye.
Ntibisaba ibintu bikomeye, ahubwo bisaba ubushake no kumenya ko ari inshingano z’ abagize itorero gushaka abari mu mwijima bakabasha na bo kuvirwa n’umucyo.


text:
sam.
02
juil.
2011
ISOMO RYA MBERE
Igitabo cy’Intangiriro (Intg 49, 29-33 ; 50, 15-24)
Muri iyo minsi, 49,29Yakobo ategeka abahungu be ati «Ngiye gusanga abanjye; muzampambe hamwe na ba sokuru, mu buvumo buri mu murima wa Efuroni w’Umuheti. 30Ubwo buvumo buba mu murima w’i Makipela ahareba i Mambure, mu gihugu cya Kanahani. Abrahamu yawuguze na Efuroni w’Umuheti ngo ube ubukonde, bajye bawuhambamo. 31Aho ni ho Abrahamu n’umugore we Sara bahambwe, ni ho Izaki n’umugore we Rebeka bahambwe; ni na ho nahambye Leya. 32Uwo murima n’ubuvumo buwurimo byaguzwe kuri bene Heti. » 33Yakobo amaze guha ayo mategeko abana be, asubiza amaguru ku buriri arapfa, asanga abe.
50,15Bene se wa Yozefu babonye se amaze gupfa, barabwirana bati « None Yozefu yatwanga, akatwitura inabi twamugiriye?» 16Ni ko gutuma kuri Yozefu bati « Mbere yo gupfa, so yaradutegetse ngo 17muzabwire Yozefu muti ‘Nyabuneka, babarira bene so igicumuro n’icyaha bakoze. Ni koko bakugiriye nabi bitavugwa ! None nyabuneka, babarira igicumuro cy’abagaragu b’Imana ya so.’» Nuko Yozefu arizwa n’ayo magambo bamubwiye. 18Bene se na bo ubwabo bariyiriza bikubita hasi imbere ye, baramubwira bati «Dore turi abacakara bawe !» 19Yozefu arabasubiza ati «Nimushyitse umutima mu nda. Mbese murakeka ko ngiye kwishyira mu cyimbo cy’Imana ? 20Inabi mwari mwangiriye, Imana yayihinduyemo ibyiza kugira ngo imbaga nyamwinshi irokoke, uko mubiruzi none. 21Maze noneho nimushyitse umutima mu nda ! Nzabatunga, mwebwe n’abana muri kumwe. » Arabahumuriza kandi ababwirana umutima utaryarya.
22Nuko Yozefu n’umuryango wa se batura mu Misiri. Yozefu aramba imyaka ijana n’icumi, 23abona abuzukuruza bavuka kuri Efurayimu, ndetse abahungu ba Makiri mwene Manase bavukira ku bibero bye. 24Yozefu abwira bene se ati « Dore ngiye gupfa ariko Imana izabatabara maze ibakure muri iki gihugu, ibajyane mu gihugu yasezeranyije indahiro Abrahamu, Izaki na Yakobo.»
ZABURI (Zab 105 (104), 1-2, 3-4, 6-7)
Inyik/ Mbwebwe abashakashaka Imana, murakagwira!
Nimushimire Uhoraho, mwambaze izina rye,
nimurate ibigwi bye mu yandi mahanga;
nimumuririmbire, mumucurangire,
nimuzirikane ibitangaza yakoze.
Nimwishimire izina rye ritagatifu,
muhimbarwe, mwebwe abashakashaka Uhoraho!
Nimugarukire Uhoraho Nyir’ububasha,
mushakashake uruhanga rwe ubudahwema.
Mwebwe nkomoko ya Abrahamu, umugaragu we,
bahungu ba Yakobo, abatoni be ;
ni we Uhoraho, Imana yacu,
umugenga w’isi yose.
IBANGONDIRIMBO RIBANZIRIZA IVANJILI (1 Pet 4, 14)
Alleluya Alleluya.
Muzishime nibabatuka babaziza izina rya Kristu:
Roho w’Imana azaba ari kumwe namwe.
Alleluya.
IVANJILI
+ Matayo (Mt 10, 24-33)
Muri icyo gihe, Yezu yabwiye Intumwa cumi n’ebyri ati 24«Umwigishwa ntasumba umwigisha we, n’umugaragu ntasumba shebuja. 25Ahubwo umwigishwa nabe nk’umwigisha, n’umugaragu amere nka shebuja, maze ibyo bibe bihagije. Niba nyir’urugo baramwise Belizebuli, bazavuga iki ku bo mu rugo rwe ? 26Ntimukabatinye rero kuko nta kintu gihishe kitazagaragara, nta n’igihishiriwe kitazamenyekana. 27Icyo mbabwiriye mu mwijima muzakivugire ahabona; icyo mbongorereye ahiherereye, muzagitangarize ahirengeye. 28Ntimugatinye abica umubiri, ariko badashobora kwica ubugingo ; ahubwo mutinye Ushobora kuroha ubuzima n’umubiri icyarimwe mu nyenga y’umuriro. 29Mbese ibishwi bibiri ntibigura igiceri ? Nyamara nta kigwa hasi muri byo, So atabishaka ! 30Naho mwe, imisatsi yo ku mutwe wanyu yose irabaze! 31Ntimugatinye rero : mwebwe murushije agaciro ibishwi byinshi. 32Umuntu wese uzanyemera mu maso y’abantu, nanjye nzamwemera imbere ya Data uri mu ijuru ; 33naho uzanyihakana mu maso y’abantu, nanjye nzamwihakana mu maso ya Data uri mu ijuru.»


text:
Nyanza: Abakuru n’abato barasabwa kuzitabira itorere ry’igihugu
Abantu b’ingeri zinyuranye bo mu karere ka Nyanza barimo abana, urubyiruko, ibikwerere n’amajigija barasabwa kwitabira itorero ry’Igihugu rigeze mu cyiciro cyaryo cya kabiri kijyanye no kumanuka rikegerezwa abanyarwanda aho bagiye bari mu midugudu, mu mashuri no mu nzego z’imirimo.
Ibi byasabwe mu nama yahuje abo bireba bose mu mirenge yose igize karere ka Nyanza yabaye tariki 13/11/2012 ku cyicaro cy’aka karere hagamijwe kurebera hamwe aho imyiteguro y’iki gikorwa igeze mu gihe bitegura kugitangiza tariki 22/11/2012.
Gutoza bizajya biba umunsi umwe mu cyumweru bimare igihe cy’ amezi 6 abatoza bakurikirana uburyo abatozwa bitabira hanyuma nyuma y’ayo mezi hakorwe icyegeranyo cy’abantu bitabiriye.
Ubwo bwitabire bazashyirwa ku kigeranyo cya 90% abageze kuri icyo gipimo bazahabwa icyemezo cyo kuba barakurikiranye neza inyigisho mu Itorero naho abari munsi yacyo bacyimwe nk’uko Kubwimana Florence, umukozi w’akarere ka Nyanza ushinzwe ibikorwa by’itorero ry’igihugu abyemeza.
Kubwimana avuga ko ibikorwa bitegura itangizwa ry’itorero ry’igihugu mu mudugudu birimo gukora ibarura no kubashyira mu byiciro bagashyirwa mu gitabo cyabugenewe, gukora urutonde rw’abatoza ba buri cyiciro, kubumvikanaho no kubaha inshingano.
Ibindi bikubiye muri iyi myiteguro ni ukugena ahazatorezwa buri cyiciro no kuhabatangariza hamwe no kugena ingengabihe ya buri cyiciro no kuyumvikanaho n’abo bireba bose.
Uyu mukozi w’akarere ka Nyanza ushinzwe ibikorwa by’itorero ry’igihugu asobanura ibizaba bikubiye muri izo nyigisho agira ati : “ Harimo inyigisho zijyanye no kurangwa n’ishyaka, ishema, ibigwi, kwiyubaha no kunyurwa, kureba kure no kwirinda hamwe no kwirinda kugendera ku marangamutimaâ€
Abitabiriye iyi nama yiga ku myiteguro y’itorero ry’igihugu mu midugudu bavuga ko bagiye gukurikirana uko intore zizashyira mu bikorwa indangagaciro na kirazira ziyemeje.


text:
Yesu ntakiri mu mva, ni muzima ibihe byose
‘Ntari hano kuko yazutse nk’uko yavuze, nimuze murebe aho Umwami yari aryamye.’’ Matayo 28.6
Ubwo Yesu yari amaze kuzuka, abasirikare bari barinze imva ye baguye igihumure, bikubita hasi ariko bamaze kuzanzamuka bamenya ko Yesu yazutse, babibwiye abatware barabihanangiriza yemwe babaha n’ibiguzi kugira ngo iyo nkuru rwose bayiceceke hatagira n’umwe ubimenya.
Ahubwo bababwira ko bagomba kugenda bavuga ko abigishwa be baje nijoro bakamwiba, ariko burya inkuru nziza ntijya yihishira, byaramenyekanye nubwo bari bakoze uko bashoboye kose.
Hari abantu baheruka Yesu apfa, ariko hari inkuru nziza yongeye kumvikana mu matwi y’abera ko Yesu ari muzima. Nibyo koko Yesu yarapfuye, arahambwa nk’abandi bose, ariko ubu ni muzima, yicaye iburyo bw’Imana. Ntabwo urupfu rwamuheranye.
Ndabyemera Yesu yarapfuye, Yewe ndanabyemera ko yahambwe, ariko kandi nemera ko yanazutse. Ntakiri mu mva nkuko bamwe babyibwira, Yesu ariho ni muzima, arumva kandi ategera ugutwi ibyo tumusaba byose.
Abakristo benshi batuye hafi y’isoko y’amazi meza ariko bapfuye bazize inyota, barasamba, basaba ikirahuri kimwe cy’amazi yo kubahembura kandi isoko ibegereye.
Yesu niwe soko y’amazi meza amara inyota. Yesu yarazutse ntakiri mu mva, ni muzima mu ngorane zawe ufite, Yesu ni muzima mu rugo iwawe, nubwo hari igihe utekereza ko ashobora kuba akiri mumva siko biri, Yesu ashobora gukora igitangaza uyu munsi numwemerera
Iyi ni inkuru nziza ku bantu bose, Yesu ntakiri mu mva, irarangaye, ni muzima, arakora, kandi yabasha guhindurira byose kuba byiza.
Umwizere, umwegurire byose kandi unezezwe n’iyi nkuru nziza, ijye iguhumuriza muri byose uhura nabyo. Imana ibahe umugisha.


text:
Ni saa yine z’amanywa, izuba ryo mu bihe by’impeshyi ntirikaze cyane. Umuhoza (si amazina ye) mu ikanzu y’umweru n’inkweto zishinguye na zo z’umweru n’umukunzi we wambaye ikoti n’inkweto by’umukara n’ishati y’umweru baritegura gusezerana imbere y’Imana.
Nyuma yo gusezerana, inshuti n’abavandimwe b’umuryango baherekeje umukobwa wabo. Umuhoza yicaye mu ivatiri n’umugabo we bageze ku musore bateregereje guhabwa ikaze n’umuryango w’umuhungu, imbere yabo haparitse imodoka itwaye ibishyingiranwa, ikigaragara cyane ni intebe, ameza n’akabati byo mu ruganiriro (salon).
Nubwo umukobwa ugiye gushyingirwa asabwa ibikoresho byinshi guhera ku masahani, amafuriya kugeza kuri matela, amashuka n’ibiringiti bitwara amafaranga atari make, Umuhoza nyuma yo kuraranganya amaso asubiza ko ari ukwiteganyiriza.
Icyakora, John Ndengeyingoma (amazina yahinduwe), umwe mu batashye ubukwe, agira ati “Kubonera umukobwa ushyingirwa byose bisiga umuryango mu bukene bukabije kuko umuryango usabwa kugurisha inka cyangwa isambu kugira ngo ubashe kugura ibishyingiranwa.”
Akomeza avuga ko ibishyingirwanwa by’umukobwa wo mu cyaro bitajya munsi y’ibihumbi 800, amafaranga yemeza ko ari menshi ku muryango wo mu cyaro udafite aho ukura hafatika.
Ibikoresho bijyanwa n’umukobwa mu rugo rushya bigenda bitandukana bitewe nk’uduce. Nko mu Karere ka Bugesera, ngo abakobwa bagiye gushinga urugo batwara amagare na televisiyo.
Umuyobozi w’Akarere ka Kamonyi Wungirije ushinzwe Imibereho Myiza y’Abaturage, Prisca Uwamahoro, yatangarije Kigali Today ko gusaba umuryango w’umukobwa ibintu bihambaye nka salon yo mu nzu ari umutwaro.
Agira ati “Ni umutwaro kuri njye ariko tuzaganira n’inzego z’ibanze kugira ngo duhindure iyo myumvire, imiryango yoroherezanye mu byo isaba kenshi na kenshi iba irenze ubushobozi bwayo.”
Uyu muyobozi ashimangira ko icyo kibazo cyo gusaba umuryango w’umukobwa kitari mu Karere kose ahubwo kiri mu Murenge wa Nyamiyaga uhana n’imbibi n’Akarere ka Bugesera aho abakobwa baho batwara ibintu bihambaye akemeza ko uwo muco ari ho ushoboka kuba ukomoka.
Ibitekerezo ( 1 )
Njye mbona abagabo bakwiye kwihagararaho kandi ni ubutwari.
None se umugore akuzaniye salon,matela,.
...araje asanze n’inzu yarakunaniye kuzura,utarakoresheje igitanda,mbese ubwo azakubaha?Oya ,umugabo ni uwihesha agaciro .
Basore nimusengere abageni babakunda,musengere ubukwe,nimubana mu mahoro muzabona ibijyanye n’ubutunzi wahoraga urota.
Nk’uko Vice Mayor abivuze ,uyu muco si uwa ABESAMIHIGO.Niba wari ugeze iNyamiyaga tuwusubize aho waturutse nubwo nabo batabiherewe uruhushya na Leta y’uRwanda.


text:
lun.
27
déc.
2010
Ku cyumweru tariki ya 26 ukuboza 2010 ababikira Edith, Eugénie, Yvonne na Emerita bakoze amasezerano ya burundu mu muryango w’Ababikira b’Abadominikani, Abamisiyoneri ba Afurika, Umuryango wavukiye muri Diyosezi ya Byumba ushinzwe na Mama Marie Pascale CREVECOEUR mu mwaka w’1983.
Igitambo cya Misa cyayobowe na Musenyeri Servilien NZAKAMWITA, Umushumba wa Diyosezi ya Byumba akikijwe n’abasaserdoti. Mu nyigisho yatanze, Umushumba wa Diyosezi yagarutse ku byishimo bya Noheli duhimbaza, maze yibutsa ababikira basezeranye ko bagomba kuba itara rizamurikira abo Nyagasani azabatumaho. Umushumba wa Diyosezi yagize ati: “mwumvise ijwi ry’Imana murayitaba none mugiye kubyemeza mu ruhame muyiyegurira burundu kandi mwemera kuzayibera intumwa mu mahanga yose, cyane cyane muri Afurika nk’uko mwabyiyemeje.”
Nyuma y’inyigisho y’Umwepiskopi, Ababikira bagiriye amasezerano yabo imbere ya Mama Mukuru, Mama Emerita Nyiransabimana, maze basezerana ukumvira, ubusugi n’ubukene. Imihango y’igitambo cy’ukaristiya cyaranzwe n’umutuzo n’umutambagiro w’amaturo yazanywe n’ababikira b’abadominikani kirangiye, hakurikiyeho kwakira abashyitsi muri Centre diocésain de Pastorale.
Muri ibyo birori, Mama Emerita NYIRANSABIMANA, Mama Mukuru, yagize ati: “kwiha Imana ni umuhamagaro umuntu yumva ubwe maze ku bwe nanone nta gahato, agasubiza Imana. Bitabaye ibyo byavamo kwigora no kugora abandi.” Yibukije kandi ko kwiha Imana ari ukwizirika kuri Kristu ndetse no guhara byose maze yongeraho ko abasezeranye “biyemeje kujya mu mahanga kwamamaza Inkuru Nziza, bagaragaza ko Kiliziya itagira umupaka.”
Uwari uhagarariye ababyeyi mu ijambo rye, yijeje abana babo kutazabatererana kandi agaragaza ibyishimo by’ababyeyi agira ati:”Imana yaduhaye cadeau y’aba bana bacu, none natwe turayibashubije, kandi nta gitera ijabo n’isheja nko gushyingira Imana.” Mu ijambo rye, Mama Eugénie wavuze mu izina ry’abasezeranye, yashimiye Mama marie Pascale washinze Umuryango kandi asaba abari aho bose isengesho rihoraho mu butumwa bazahabwa bwose.
Uwari uhagarariye Umushumba wa Diyosezi, P. Jean Damascène MUGIRANEZA, yashimiye mu izina ry’Umushumba wa Diyosezi Umuryango w’Ababikira b’abadominikani uburyo bafasha Diyosezi mu mirimo itandukanye, ashimira Mama Mukuru w’abadominikani uburyo yitanga, ashimira Mama Marie Pascale washinze umuryango, ashimira ababyeyi b’ababikira basezeranye kandi, mu izina rya Diyosezi ashimira umuryango wa Gabrieli RIBANJE umaze guha Kiliziya abana batatu, abapadri babiri: P. Faustin MURINDWA, Padri Emmanuel NIZEYIMANA na mushiki wabo Mama Eugénie wasezeranye burundu.
Yarangije yibutsa ababikira basezeranye kwibuka ko kuba umuntu aribyo bya mbere tugomba gusaba Imana, hanyuma hagataho kuyisaba kuba abakristu kuko ubukristu budafashe ku bumuntu buseseka nk’amazi. Iyo ibyo byombi, ni ukuvuga ubumuntu n’ubukristu, byahurije urugwiro muri muntu rero, nibwo umuntu aba umubikira mwiza, umusaserdoti mwiza, umubyeyi mwiza…maze uwo usize ukarushaho kumunogereza.
Imihango y’umunsi yarangiye mu byishimo n’umutuzo, bisozwa n’umugisha watanzwe n’uwari uhagarariye Musenyeri muri iyo mihango.


text:
Iryo tsinda rikaba ryashyiraga mu bikorwa intego ryihaye guhera muri 2014, yo kuvana ijambo ry’imana mu kanwa gusa, ahubwo rigashingira mu bikorwa, bagendeye ku ijambo riri muri Bibiliya mu gitabo cya Yakobo, aho agira ati “Ukwemera kutagira ibikorwa kuba kwarapfuye”.
Ni muri urwo rwego bafashe umwanzuro wo gufasha abaturage, umurenge wa Kimironko ugahitamo abaturage bakeneye ubwo bufasha, bashyikirijwe mu mpera z’icyumweru gishize.
Ndekezi Faustin, umwe mu bafashijwe, yavuze ko yajyaga ahura n’ikibazo cyo kubona mafaranga yo kwigurira mituweli we n’umubyeyi we, ariko ubwo abonye abagiraneza bamwishyurira na we azasigara ashaka ayo kwishyurira nyina we ugeze mu za bukuru, avuga ko afite imyaka 104.
Umuyobozi ushinzwe imibereho myiza y’abaturage mu Murenge wa Kimironko, Umwaniwabo Laetitita yashimye ubwo bufasha ahamagarira n’abikorera, barimo amadini n’amatorero, imiryango idashamikiye kuri leta n’abantu ku giti cyabo gutera ikirenge mu cy’iryo tsinda, nab o bagoboka abaturage badafite amikoro yo kwiyishyurira mituweli.
Yagize ati “Mu Murenge wa Kimironko hari abantu benshi batishoboye bagiye baturuka mu cyaro, baza bagashakana n’abandi badafite amikoro ahagije, bakabyarana abana batateganyije , usanga babera umuzigo leta, bakeneye ubwo bufasha.”
Umwaniwabo yavuze ko bazakomeza ubuvugizi bwo gushakira ubushobozi iyo miryango hirya no hino haba mu gufashwa kubona mituweli ndetse n’ibindi by’ibanze bakeneye.
Mu rwego rwo gukomeza ubukanguramba, Umurenge wa Kimironko wafashe umwanzuro wo guha mituweli abakene bari mu cyiciro cya kabiri, ubusanzwe kitishyurirwa na Leta u rwego rwo gushishikariza abandi bafite umutima w’ubugiraneza kugoboka abaturage baho. Abagenewe ubwo bufasha ni abo mu Mudugudu w’Abatuje mu kagari ka Bibare.


text:
Wibuka ko Imana ari yonyine ifite ijambo rya nyuma ku buzima bwawe?
Muri ubu buzima tubaye uburyo butandukanye, uko iminsi igenda ishira niko abanyabubasha barushaho gukandamiza aboroheje. Kuri ubu si ibidasanzwe ko umuntu ashobora kukwereka ko yagukuraho, akakwereka ariko ndakwibutsa ko ubuzima bwawe buri mu biganza by’Imana, ni nayo yonyine rukumbi ifite ijambo rya nyuma kuri wowe. Icyakora harubwo atanga akanya abavuga nabo bakagerageza, bakiva inyuma kuko hari ubwo mbere y’uko avuga ijambo rye atanga umwanya w’amagambo, akanicecekera, ukabona ko yemeye ko ubabara ariko burya ijambo rya nyuma ni Imana irifite, burya ntizakubabaza iteka.
“Kuko Uwiteka atazagira ubwo areka umuntu iteka, Naho yababaza umuntu ariko azamugirira ibambe nkuko imbabazi ze nyinshi zingana, kuko atanezezwa no kubabaza abantu cyangwa kubatera agahinda.”
Abagenzi benshi bageze mu gikombe cy’ishidikanyamana bitewe n’amaganya, no gusharirirwa. Ibyo bihe bibaho mu buzima bw’umugenzi, ntabwo ari bishyashya. Yesu yigeze kuvuga ngo ‘Mbese Umwana w”Imana nagaruka azasanga kwizera kukiri mu isi? ahandi avuga ko amaganya y’isi, (yongeyeho ariko n’ivutu) byavana abantu mu byizerwa. Wowe Umerewe ute?
Ubu butumwa ni ubwawe wowe uri mu bibazo bitandukanye, wowe utaye ibyiringiro, wowe utangiye gushidikanya niba Imana ikigira neza, wowe wibaza niba Imana yaba ishaka no kugukiza, wowe ubona ko kugira neza kwabaye ingume, wowe wibagiwe guseka, bUsubizwemo intege no kumenya ko Imana igikubaho wibagiwe, hariho Iman ikora imirimo, Yesu ntaho yagiye kandi aracyagira neza.
Ndabizi urashaririwe, ariko Imana ntiyakwibagiwe nkuko ubyibwira, ntizakureka iteka, ijambo ryakubwiye kandi rirakubwira uyu munsi, aka kanya urisoma, ngo naho yababaza umuntu ariko izamugirira ibambe, ngo kandi ntinezezwa no kukubabaza cyangwa kugutera agahinda.Uko biri kose , uko bingana kose , ijambo rya nyuma rifite Imana, naho umuntu yararira amarira, amaherezo mu gitondo impundu zizavuga.
Mwene Data, mushiki wanjye, menya ko utari wenyine, uhuye n’iki kibazo, hari ingero z’abatubanjirije kandi ubuhamya bwabo butwereka ko Uwiteka yagiye abakiza muri byose. Dawidi ari mu bihe nkibyo urimo guhura nabyo yaravuze ati “ Mba nararabye iyo ntizera ko nzarebera kugira neza k’Uwiteka mu isi yababaho” Zab 27:13, Bene Kora nabo baravuze bati “ Mutima wanjye ni iki gitumye wiheba? Ni iki gitumye umpagararamo? Ujye utegereza Imana kuko nzongera kuyishima. Niyo gakiza kanjye n’Imana yanjye” Zab 42:12
Ibihe nkibyo byo mu “Gikombe cy’ishidikanyamana” byageze kuri Yohana ubwe, Yohana waje ari integuza ya Yesu, Yohana wumvise ijwi rihamya Yesu akabona inuma imumanukaho. Yohana mu gihe yari mu nzu y’imbohe , umubabaro no kwiheba bimugose yahuye no gushidikanya niko gutumaho Yesu muri aya magambo :” Mbese ni wowe wawundi ukwiriye kuza cyangwa dutegereze undi?” Mat11:3’ Dore ibyawe nawe niko bimeze . Uribaza nkuko nabivuze haruguru niba Yesu agikiza, cyangwa se niba anabishaka.
Hari icyo Imana igutangariza: “ Jyewe, Jye ubwanjye , ni Jyewe Uwiteka, kandi nta wundi mukiza utari Jyewe. Ni Jye wabwirije iby’agakiza kandi ndakiza, ndabigaragaza …kandi koko uhereye aho umucyo wabereyeho, ndi We, ntawe ubasha gutesha ukuboko kwanjye, Ubwo nzakora umurimo, ni nde uzankoma mu nkokora?” Yes 43:11-13
Imana ikomeza kubana nawe, uhumure, ukomere umutima Imana niyo izafata umwanzuro wa nyuma ku byawe ntabwo ari umuntu uwo ari we wese nk’uko satani abikongorera. Imana iguhe umugisha kubwo gusoma ijambo ry’Imana.


text:
Inanasi ni urubuto rukunzwe na benshi kandi ruhingwa henshi mu Rwanda cyane cyane mu duce tw’Amajyaruguru,Uburasirazuba,amajyepfo ndetse n’igice kimwe cy’Uburengerazuba bw’u Rwanda. Kuba inanasi ihingwa mu duce twinshi tw’igihugu,ni ngombwa ko abahinzi bayo bamenya neza uko ihingwa,aho ikunda n’uko babigenza ngo babone umusaruro mwiza.
Ubusanzwe igihingwa cy’inanasi cyakomotse mu turere dushyuha twa Amerika y’epfo. Mu bihugu bya Brazil,Parague,Perou,Colombia,Argentine,Venezuwela aho yagiye iboneka mu bihe bya kera yarimejeje nk’uko tubikesha igitabo cya MINAGRI “Imfashanyigisho ku buhinzi bwa Kamaramasenge,inanasi na Marakuja” ku ipaji yacyo ya 29.
Nk’uko bigaragazwa n’aho inanasi yakomotse,hiyongereyeho n’iby’ubushakashatsi bwagiye bukora mu rwego rw’isi,nk’uko igitabo gikomeza kibyerekana ku ipaji yacyo ya 31,inanasi ntizitanga umusaruro umwe ahabonetse hose,niyo mpamvu hagomba ubwitonzi kugira ngo umenye ahaberanye n’iki gihingwa. Ku bw’iyo mpamvu, hari ibigomba kwibandwaho cyane mu kuyihinga nk’ubutaka ,ibipimo by’ubushyuhe n’ubukonje,ibipimo by’imvura,umuyaga n’ubutumburuke bw’imisozi.
Ibigendanye n’ ubutaka
Nubwo inanasi ikunda unutaka bukize ku myunyu ngugu,ibituma umusaruro uba mwiza ni ubusharire bw’ubutaka n’imiterere yabwo. Ubusharire bwiza ni unbury hagati ya pH4.5 na 5.5 ntiburenga 6. Aha niho indwara z’inanasi zandura zivuye mu butaka ziba nkeya n’umusaruro ukaba mwiza cyane. Ku birebana n’imiterere y’ubutaka ,inanasi year neza mu butaka bworoshye,buseseka,buhitisha amazi n’umwuka,mbese ubutaka bw’imvange y’umucanga n’ibumba.
Nta na rimwe umuhinzi agomba gutera inanasi mu butaka bumatira kuko butinjiramo umwuka cyangwa ngo buhitishe amazi. Ni ngombwa kuba butarekamo amazi kandi butarimo amabuye.Ubutaka buhingwamo inanasi bugomba kandi kuba buhinze neza,kandi ku birebana n’imyunyu,inanasi ikunda cyane ubutaka bukize kuri Azote,Potasiyumu ariko hakabamo na Manyeziyumu na Fosifore biringaniye.
Umunyu wa Feri nawo ni ngombwa ko uboneka mu butaka kugira ngo inanasi ishobore kuvoma indi myunyu yo mu butaka. Ni ngombwa ko uwo munyu igihingwa gihita kiwukoresha ku buryo bworoshye.
Ibigendanye n’ubushyuhe
Inanasi ntiyera neza mu turere tw’imisozi miremire. Ikunda uturere dushyuha kandi tugwamo imvura ihagije itari nyinshi.Ibipimo by’ubushyuhe biberanye n’inanasi ni ubushyuhe mpuzandengo buri hagati ya 240c na 270c. Munsi y’ubushyuhe bwa dogere 20 mu mwaka,inanasi ntikura vuba,iba ntoya ndetse n’igipande kiribwa cy’inanasi kigasharira.Naho iyo ubushuhe burenze 270C ,ubwiza bw’urubuto buragabanuka cyane maze hakera inanasi y’umuhondo isharira.
Ibigendanye n’imvura
Inanasi zera ahantu hagwa imvura ingana na mm 1000 kugera kuri mm 1500 mu mwaka,ariko ikagomba kuba igabanije neza mu mezi y’umwaka. Nta na rimwe inanasi zihingwa ahantu hareka amazi.Inanasi ni igihingwa kihanganira ibihe by’izuba birebire kubera itutubikana ritaba ryinshi kubera ko amababi afata umwuka wa Gaz carbonique nijoro,naho ku manywa utwenge mpumekero tukaba dufunze.
Inanasi kandi ifite ubushobozi bwo kubika amazi mu nsigarira z’amababi no gukoresha imvura nkeya ndetse n’urume. Iyo imvura igabanije neza mu mezi y’umwaka ni ngombwa kuzivomerera aho bishobora cyangwa kuyobora amazi mu murima mu mezi atagwamo imvura kugira ngo hazaboneke umusaruro mwiza.
Ibijyanye n’izuba
Inanasi zikenera ibabira ry’izuba kugira ngo zitange umusaruro utubutse,ariko urubuto ruri hafi yo kwera rwicwa n’ibabira ry’izuba bigatuma uburyohe bwarwo bugabanuka,niyo mpamvu imbuto zigomba gutwikirwa n’utwatsi duke.
Ku kirebana n’ubutumburuke
Nk’uko byavuzwe haruguru,inanasi ntizera ahantu hakonja ni ukuvuga mu misozi miremire,nyamara ntibinemewe na gato kuzihinga ahantu hafite ubutumburuke buri munsi ya Metero 600 n’ubutumburuke buri hejuru ya metero 1800. Ku bahinzi,ni ngombwa kumenya neza igihinga muhinga,aho kera n’uko mwabigenza ngo gitange umusaruro mwiza.
hifashishijwe :fr.wikipedia.org
www.unctad.info
www.gerbeaud.com
Imfashanyigisho ku buhinzi bwa Kamaramasenge,inanasi na Marakuja” ku ipaji yacyo ya 29
Muhinzi menya uko wahinga inanasi
Shyiraho Igitekerezo!
Subscribe to: Post Comments (Atom)


text:
Intumwa y’Imana Dr. Paul Gitwaza ahamya ko mu gihe abantu bakomeje gukora ibyaha ntibihane bituma ubwiza bw’Imana bugenda hagatera ibyago byinshi, amakuba, indwara,… ariko ko mu gusenga no kwinginga Imana , bishobora kugarura ubwiza bw’Imana bwari bwagiye. Intumwa y’Imana Gitwaza igaragaza ibintu by’ingenzi byatuma ubwiza bw’Imana bugaruka, ari byo: 1. Kureba uruhare rwawe : Intumwa y’Imana Gitwaza asobanura neza ko ... Read More »
GOSPEL NEWS
Ni yo mpamvu Petero yari Simoni Yezu akamwita Petero bisobanuye urutare rukomeye rw’ukwemera – Musenyeri Smaragide Mbonyintege
Umwepiskopi wa Diyosezi ya Kabgayi Musenyeri Smaragde Mbonyintege aratangaza ko Imana yatanze Umwana wayo Yezu na Kriziya (itorero) kugira ngo idufashe kumva uwo Yezu kuko ngo umuntu ushaka kumwiyumvisha ku giti cye acikamo amacakwinshi. Aya ni amagambo yatangaje ubwo yaganiraga n’umunyamakuru wa Ibyishimo.com baganira ku buzima abakristo bakwiye kubamo buri munsi. Aha bifashishaga ijambo ry’Imana rivuga ko uzi Ijambo ry’Imana ... Read More »
Apôtre Dr. Paul Gitwaza ahamya ko abajijutse ari bo barozi bakorana n’imyuka mibi
Intumwa y’Imana Dr Paul Gitwaza agaragaza ko muri iyi minsi abantu benshi biyita abakomeye n’abahanga bahanitse bakoresha imyuka ndetse n’ibikorwa byose bikorwa birimo imyuka, agasanga abasenga Data mu Mwuka no mu kuri ari bo batazagushwa n’iyi minsi mibi . Apôtre Gitwaza avuga ko mu bihe bitandukanye mu mateka y’isi, abantu bakoresheje ubwenge bwabo kugira ngo babeho. Avuga ko ubwenge bwabo ... Read More »
Kwigisha Ijambo ry’Imana mu kuri ni byo byarandura urumamfu mu matorero -Pasiteri Antoine Rutayisire
Reverand Pasiteri Antoine Rutayisire ahamya ko mu matorero menshi bakwiye kwigisha ijambo ry’Imana mu kuri no mu mwuka kugira ngo bigire umumaro wo gutuma umubare w’abakora ibyaha n’abagana inzira y’irimbukiro ugabanuka. Mu Rwanda ndetse no ku isi havuka amatorero menshi umunsi ku munsi, ariko ugasanga n’ubundi imbuto z’abayasengeramo zidakwiriye abihannye. Ibi bituma abenshi bagana irimbukiro cyangwa batazabona ubwami bw’Imana. Reverand ... Read More »
Imana ntishaka umuntu ufite ubuhanga buhanitse cyangwa wubatse izina , Irashaka umuntu uyikunda . ’ Icyo Imana yifuza ku bayobozi b ’ Amatorero .’
Akenshi abantu bakunze kureba umuntu uko agaragara, uko akomeye, bakabona yujuje ibya ngombwa byo kuyobora. Ariko uko byagenda kose ibyo umuntu yitaho ahitamo umuyobozi akenshi bitandukanye n’ibyo Imana igenderaho ihitamo uwo ishaka ko ayobora abantu bayo. Ingero nyinshi zigaragarira mu buryo Imana yatoranyije Umwami Dawidi , ndetse n’abandi banyabigwi dusoma muri Bibiliya . Bose nta numwe watangaga icyizere cyo kuzaba ... Read More »
Apôtre Dr. Paul Gitwaza ahamya ko mu matorero harimo amadubu aryana .
Intumwa y’Imana Dr. Apôtre Paul Gitwaza agaragaza ko mu madini no mu matorero by’iki gihe hadutse abayobozi , abahanuzi , abavugabutumwa n’abakora umurimo w’Imana bataye inshingano zo kugabura iby’Imana uko bikwiriye. Asobanura ko hateye abavugabutumwa bagamije inyungu zabo bwite , bakagusha abantu batari bacye , kandi abenshi bakava mu masezerano y’Imana . Intumwa y’Imana Dr. Paul Gitwaza agereranya bamwe mu ... Read More »
SOBANUKIRWA : Ese Imana yakumva amasengesho uri gusenga nyuma y’uko wakoze icyaha ?
Nka bantu twambaye umubiri , gukora icyaha bikatubaho buri munsi no mu gihe tutatekereje. Ingingo zo ku mubiri wacu akenshi zidutera gucumura , turareba tugacumura , turavuga tugacumura ndetse n’ibindi byinshi dukora twabigambiriye cyangwa bitugwiririye. Ibi bikadutera intimba mu mutima tukumva ko amasengesho yacu atarenga n’igisenge cy’inzu ngo agere ku Mana , tukumva ko no gusaba Imana imbabazi idashobora kutubabarira. ... Read More »
Uzahagarara adatsinzwe n’uburiganya bwa satani niwe uzabona inseko y’Imana uyu mwaka — Bishop Rugagi Innocent .
Bishop Rugagi Innocent arasaba Abakristo kwirinda cyane muri uyu mwaka wa 2017 , ngo kuko abazabasha guhagarara neza badatsinzwe n’uburiganya bwa satani aribo bazabona inseko y’Imana. Bishop Rugagi uyobora itorero ry’Abacunguwe ( Redeemed Gospel Church ) yifashishije amagambo ari muri Habakuki 2:1 , asaba abakristo kwirinda cyane bagategereza amasezerano y’Imana. Hagira hati :” Nzahagarara hejuru y’umunara aho ndindira , kandi ... Read More »
“ Nti twihorere , ahubwo tugaragaze imbuto z’Abamenye Imana ” Bishop Samedi Theobald
Hari bamwe mu bakristu bahemukirwa n’inshuti zabo zikabanyaga imitungo n’ibindi by’agaciro , cyangwa zikabahimbira ibinyoma n’ibindi bishobora kubacisha umutwe , ariko nabo bagahigira kuzabishyura ubuhemu babakoreye imyaka igashira indi igataha . Abahemukiwe ntibibabuza guterana mu nsengero n’abandi cyangwa ngo bature amaturo , banatange ubutunzi bwabo basigaranye mu bikorwa bitandukanye by’ivugabutumwa bagamije kwereka Imana ko ari abakristu ... Read More »
Menya impamvu ukwiye kwicisha bugufi mu mibereho yawe . Ese guca bugufi ni ukwisuzugura ?
Umuntu akunze kugaragara nkaho yihagije , ndetse akumva atakenera mugenzi we ngo amusange yicishije bugufi yewe amufashe kuko we aba yumva ari ukwisuzuguza cyangwa abantu bakaba batamuha icyubahiro akwiye , ibi bigatuma muntu aharanira icyo ari cyo cyose cyatuma abona icyuhahiro cyangwa agaragara mu bandi nk’udasanzwe. Isi yacu ikwiye gutuma abantu bakorera mu kuri , bitonda kandi bicishije bugufi batishyira ... Read More »


text:
Wahishurirwa ute intego Imana yari ifite ikurema? Ufite uburyo bubiri (2) bwo guhitamo. Bumwe muri ubwo ni ugushakisha nk’ukora ubufindo. Icyo ni cyo abantu benshi bahitamo. Baracishiriza, bagafora, bakajya impaka. Iyo abantu bavuga ngo “jye numvaga ko uzuzima ari kugira gutya cyangwa kuriya”, baba bashaka kuvuga ngo “ibyo nagerageje nagerageje gukekeranya ntacyo nsize inyuma.”
Imyaka ibihumbi n’’ibihumbi abahanga mu gutekereza bagiye impaka ndetse bagerageza gushaka ibisobanuro by’ubuzima. Ubuhanga mu gutekereza ni ngombwa kandi bifite umumaro wabyo, ariko iyo bigeze mu gutahura intego y’ubuzima, n’abanga baminuje baba bashakisha.
Docteur Haugh Moorhead, umwarimu w’ubuhanga mu gutekereza muri kaminuza ya Illinois y’amajyaruguru yigeze kwandikira abanyabwenge barimo abahanga mu gutekereza, abashakashatsi, abanditsi, n’abandi bantu b’intiti arababaza ati “mubona intego y’ubuzima ari iyihe? Nyuma aza kwandika mu gitabo ibisubizo bagiye bamuha. Bamwe bari bagerageje gucishiriza uko babyumva, abandi bamwemerera ko ubundi batari barigeze babitekereza ariko ko bahimbye igisubizo ubuzima bakabuha intego, abandi bamubwiza ukuri ko ntagisubizo bafite.
Benshi muri abo banyabwenge bashyizeho akarusho ko gusaba Moorhead kubandikira ababwira niba yarashoboye kubona intego y’ubuzima.
Imana ishimwe ko hari ikindi gisubizo kitari ugushakisha agaciro n’intego y’ubuzima. Igisubizo kiboneka mu guhishurirwa.
Niba ushaka kumenya intego yabwo, baza Imana. Ntabwo Imana yadushyize mu rujijo ngo duhore twibaza kandi dushakisha. Ni byiza ko wajya ubaza Imana buri kimwe cyangwa umugambi igufiteho. Nuyiha umwanya muri wowe, nayo nta kabuza izaguha igisubizo kiza ku ntego y’ubuzima bwawe.
“kuko muri we ari mo byose byaremewe, ari ibyo mu ijuru cyangwa ibyo mu isi, ibiboneka n’ibitaboneka, intebe z’ubwami n’ubwami bwose, n’ubutware bwose n’ubushobozi bwose. Ni we wabiremye byose kandi rero ni na we byaremewe.” Abakorosayi 1:16
Pastor Rick Warren.


text:
Dec 11, 2015 Bienvenu Ndacyayisenga Andi makuru 0
Muri iyi minsi hitegurwa kwizihiza umunsi w’ivuka rya Yesu abana batari bake bari mu byishimo bidasanzwe kuko bategereje impano ababyeyi babo babamenyereje bakababeshya ko izo mpano bazihabwa na Pere Noel.
Ubusanzwe abazihiza Noheri baba bafite impamvu nyamukuru yo kuba ari umunsi w’ivuka rya Yesu. Nyamara iyo umwana amenyereye impano za pere noel kuri uwo munsi akomeza kwibira ko ari umunsi wo guhabwa impano ubusobanuro nyabwo ntabwiteho.
Aho kubamenyereza ko umunsi mukuru wa Noheri ari umunsi wo guhabwa impano gusa., icyaba cyiza nuko wabamenyereza gutanga kuri uwo munsi bagashaka impano bazagenera abandi bana cyane cyane abababaye bagatangira kwitoza ibikorwa by’urukundo bigira kuri Yezu uba wizihizwa ko yavutse.
Hari ababyeyi benshi bahora bakangisha abana babo gukora neza kugira ngo bazahabwe impano na Pere Noel. Ibyo bituma umwana geregeza kwitwara neza nyamara atabikuye ku mutima kugirango atazabura impano.
Nubwo mu muco w’abanyarwanda ababyeyi bizeza abana babo ibya Pere Noel Atari benshi cyane nko mu bindi bihugu., nabo bake nabo bagomba kumenya ko atari byiza kuko bigira ingaruka nyinshi kuruta kuvugisha ukuri kuko bitabuza umwana kwizihiza Noheri anezerewe.
Bienvenu/Isange corporation
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
ven.
02
nov.
2012
ISOMO RYA MBERE
Ibaruwa Mutagatifu Pawulo Intumwa
yandikiye Abanyafilipi (Fil 3, 3-8)
Bavandimwe, 3ni twe twagenywe by’ukuri, twe dusenga Imana ku bwa Roho wayo, twe dufite ikuzo ryacu muri Yezu Kristu, aho kwiringira umubiri. 4Icyakora jyewe ubwanjye simbuze impamvu zo kwiringira iby’umubiri, ndetse nzirusha uwo ari we wese wabyiringira : 5jyewe wagenywe ku munsi wa munani, nkaba uwo mu muryango wa Israheli no mu nzu ya Benyamini, Umuhebureyi ukomoka ku Bahebureyi, n’Umufarizayi mu byerekeye Amategeko ! 6Ku byerekeye umwete, natoteje Kiliziya ; naho ku byerekeye ubutungane bukeshwa amategeko, simpinyuka ; 7ariko ibyo byose byampeshaga agaciro, nasanze ari igihombo kubera Kristu. 8Ndetse nsanga ko ibintu byose ari igihombo ubigereranyije n’icyiza gisumba byose, ari cyo kumenya Umwami wanjye Yezu Kristu. Kubera We nemeye guhara byose no kubyita umwanda, kugira ngo nunguke Kristu.
ZABURI (Zab 105 (104), 2-3, 4.6, 5.7)
Inyik/ Nimuhimbarwe, mwebwe abashakashaka Uhoraho.
Nimuririmbire Uhoraho, mumucurangire,
nimuzirikane ibitangaza yakoze ;
nimwishimire izina rye ritagatifu :
muhimbarwe, mwebwe abashakashaka Uhoraho !
Nimugarukire Uhoraho Nyir’ububasha,
mushakashake uruhanga rwe ubudahwema ;
mwebwe nkomoko ya Abrahamu, umugaragu we,
bahungu ba Yakobo, abatoni be !
Nimwiyibutse ibikorwa bye bihebuje,
ibitangaza yakoze n’amatangazo yivugiye.
Ni we Uhoraho Imana yacu,
umugenga w’isi yose.
IBANGONDIRIMBO RIBANZIRIZA IVANJILI (Lk 19, 10)
Alleluya Alleluya.
Umwana w’umuntu yazanywe no gushaka no kurokora ibyazimiye.
Alleluya.
IVANJILI
+ Luka (Lk 15, 1-10)
Muri icyo gihe, 1abasoresha n’abanyabyaha basanga Yezu bose bashaka kumwumva. 2Abafarizayi n’abigishamategeko batangira kwijujuta bavuga bati “Uyu muntu ko yakira abanyabyaha akanasangira na bo !” 3Nuko Yezu abacira uyu mugani ati 4“Ni nde muri mwe wagira intama ijana, imwe muri zo yazimira ntasige za zindi mirongo urwenda n’icyenda ku gasozi, akajya gushakashaka iyazimiye kugeza igihe ayibonye ? 5Iyo amaze kuyibona ayiterera ku bitugu yishimye. 6Yagera iwe agakoranya incuti n’abaturanyi, akababwira ati “Nimuze twishimane, kuko nabonye intama yanjye yari yazimiye !” 7Ndabibabwiye : nguko uko umunyabyaha umwe wisubiraho azatera ibyishimo mu ijuru, birenze iby’intungane mirongo urwenda n’icyenda zidakeneye kwisubiraho.
8“Cyangwa se ni nde mugore wagira ibiceri cumi, kimwe cyatakara ntacane itara ngo akubure inzu, ashakashake kugeza igihe akiboneye ? 9Iyo amaze kukibona akoranya incuti n’abaturanyi, akababwira ati “Nimuze twishimane, kuko nabonye igiceri cyanjye nari natakaje !” 10Ndabibabwiye : nguko uko abamalayika b’Imana bazishima kubera umunyabyaha umwe wisubiyeho.”


text:
Nyuma y’uko Koperative isabwe n’ikigo ngenzuramikorere cy’imirimo ifitiye igihugu akamaro, RURA, gusabira uburenganzira bwo gukora abanyamuryango batwara moto zibanditseho gusa; byateje umwirane mu banyamuryango ba COCTAMOKA kuko muri 240 ababarirwa muri 98 ari bo bonyine ko bujuje ibisabwa.
Bamwe mu bamotari batangiranye na koperative batabashije kubahiriza iryo tegeko rishya, bafite ikibazo cy’uko bahise basa n’abirukanwe kandi baratanze imigabane koperative yahereyeho yiyubaka.
Uwitwa Musonera Valens avuga ko yatanze umugabane w’ibihumbi 50 Frw bakiri ishyirahamwe mu mwaka wa 2007, atanga ibindi bihumbi 30frw babaye koperative ; none ubu ngo nta burenganzira afite kuri koperative.
Mu nama rusange yahuje abanyamuryango bose kuri uyu wa kabiri tariki 14 Kamena 2016, Musonera abaza ubuyobozi bwa koperative icyo bumuteganyiriza mu gihe atakirimo kwitwa umunyamuryango wayo kandi yaratanze imigabane.
Ati “Kugeza uno munsi murimo kumbwira ngo si ndi umunyamuryango kandi naratanze imigabane, ngo ni uko nta moto mfite. Ese muranteganyiriza iki?”
Iki kibazo agihuriyeho n’abandi banyamuryango basaga 70 [imibare itangwa na Perezida wa Koperative], bose bibaza niba ubukene bwabo bugomba kubabuza uburengenzira muri koperative bagize uruhare mu gushinga.
Uwitwa Hakizimana Theoneste, ati “koperative yajemo abashoraamari batazi no gutwara moto ariko baziguze. Twe turagira ngo izatumenyeshe ko umuntu udafite amafaranga menshi yo kugura moto, atemerewe kuba umunyamuryango wa koperative!”
Prezida wa COCTAMOKA, Bizimana Jean Baptiste, nubwo adahakana ko abo banyamuryango hari icyo koperative ibagomba, ariko ntanemera ko bakiri abanyamuryango ba koperative kuko batujuje ibyo basabwa.
Ati “Ntabwo ari abanyamuryango ba koperative , cyakoze turateganya gukora ihererekanya kugira ngo badakomeza kwiyita abanyamuryango bafite uruhare mu bikorwa byose bya koperative kandi batujuje ibisabwa”.
Bazumutima Pierre Claver , Umukozi ushinzwe Amakoperative mu Murenge wa Gacurabwenge iyi koperative iherereyemo, ahamya ko kuba abo banyamuryango batarasezerewe cyangwa ngo koperative ya mbere iseswe, bagifite uburenganzira muri koperative.
Ibitekerezo ( 4 )
Natwe abamotari bagastibo mudukorere ubuvugizi kukigo rura batwimye otorizsio baratunaniza batwaka ibirenze ubushobozi
BABAHE IMIGABANE YABO
UWOMUPEREZID YIFATA ABONYAMURYANGO NGOYIRENGAGIZEKO RIBO BAGEJEJE KOPERATVE AHABONA KOKO NGO NYAMWANGA IYO BIVA NGO YIMYE UWAMUHAYE KOPERATVE SIYABAFITE SENTE GUSA DUFACHANYESE IBEREHOKI? NIDUKORANA URUGENDO UKANSIGA UZAHITAMO KUNDEKA CYANGWA UZAMPA INAMA ZUBURYO NANGE NAJYAMBERE
Ndahamya ko Leta ifite gahunda yo gufasha Abenegihugu bose gutera imbere.Abatujuje ibisabwa nibihangane kuko hariho ubundi buryo bwo kubaho.


text:
Ikibazo cy’aho ababyeyi babyarira(maternite) mu kigo nderabuzima cya Mashesha giherereye mu murenge wa Gitambi, mu karere ka Rusizi, gihangayikishije ababyeyi bahabyarira, ubuyobozi bw’ikigo nderabuzima n’ubw’uyu murenge bose bakavuga ko hatagize igikorwa vuba ingaruka zaba nyinshi.
Iki kibazo ngo cyaturutse ku buryo inzu yabyarirwagamo mbere yari yubatse kuko yari imaze imyaka igera kuri 53 yose kandi yari isanzwe itanubatse neza, umutingito wa 2008 ukaba wari warayishegeshe, ikaba yashoboraga kugwira abayirimo umwanya uwo ari wo wose, ubuyobozi bukaba bwarafashe icyemezo cyo kuyifunga kugira ngo birinde impanuka.
Muri iki kigo nderabuzima ngo hashoboraga kwakirirwa ababyeyi bagera kuri 50 baje kubyara, ariko ubu bafashe utwumba duto dufunganye aba ari ho babyariza, ku buryo ngo kubona umwuka uhagije ari ingorabahizi.
Ibi bibazo bitandukanye ngo bituma nk’umubyeyi washoboraga kuhamara icyumweru kugira ngo yitabweho neza, amara iminsi itarenze 2 agataha atanakize neza kugira ngo babone aho abandi babyarira.
Imanishimwe Denyse, Imvaho Nshya yasanze amaze amasaha 5 abyaye, yagize ati:“N’ubu ndumva nta mwuka mfite kuko nabyariye ahafunganye, undwaje turyamanye ku gitanda kimwe n’umwana ku buryo guhumeka ari ikibazo kuri twese, kandi kano kumba turimo reba uko kameze.
Umaze kubyara ntabona aho aruhukira heza, kujya mu bwiherero ni ugukora urugendo kandi urabona uko meze, mbese dukeneye gutabarwa.”
Si ababyara bahangayitse gusa, n’abababyaza bafite ikibazo.Uwera Jacqueline yagize ati:“Kubera ko twamenyereye gukorera ahisanzuye kubyariza ahantu nk’aha byaradutonze cyane, kuko kwegeranya ababyeyi gutya bishobora gutera indwara haba mu bana cyangwa mu babyeyi.Ntaho tubona dushyira ibikoresho na byo turabigerekeranya, n’izindi ngorane, mbese birakomeye cyane.”
Umuyobozi w’iki kigo nderabuzima Ndagijimana Gervais, avuga ko ubuzima ababyeyi bahabyarira barimo buteye impungenge, kuko hari n’igihe babashyira ku gitanda kimwe ari 2 cyangwa 3 n’impinja zabo, bakaba basanga ari ngombwa ko bubakirwa kugira ngo batabare ababyeyi.
Yagize ati:“Ikibazo twakigejeje ku nzego zose bireba zirimo itorero ADEPR rikireberera, Akarere na ko karagisuzuma kagikorera inyandiko itabaza MINISANTE, dutegereje ikizakorwa.”
Umunyamabanga nshingwabikorwa w’uyu murenge Niwemugeni Marie Claire, na we aragaragaza impungenge afitiye aba babyeyi, akavuga ko ikibazo kizwi, bityo bagiye gukomeza ubuvugizi.
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Kimwe mu bibazo abubatse ingo bahura nabyo, ni uko muri ibi bihe ntawe ukimenya gutandukanya neza inshingano z’umugabo n’iz’umugore. Birasa n’ibyivanze.
Urugero ni nko guhahira urugo ; abenshi bemeza ko ari inshingano z’umugabo. Ariko se urebye uko biri ubu wabona ari byo ? Hari abagabo badakora abagore babo bakora bagatunga urugo.
Kurera abana umunsi ku wundi : Ibi byo murabizi ko byitwa iby’abadamu. Ariko se umudamu wiga masters akaza mu Rwanda rimwe mu mezi atandatu, abana be barerwa na nde niba umugabo adafashe izo nshingano ?
Kwibaza rero ngo inshingano z’umugabo ni izihe iz’umugore ni izihe ni ikibazo gisa n’icyoroshye nyamara ugasanga gikomeye, kuko buri wese yasubiza bitewe n’imyumvire, n’uburere afite.
N’ubwo ibintu byivanze birashoboka ko mu rugo bamenya neza inshingano za buri wese ariko bahereye kuri aya mahame :
- Ku myemerere yabo (Urugero inshingano z’umugore w’umuKristo ziri muri bibiliya, ariko n’Abayisilamu bakagira amahame yabo ajyanye n’abagore)
- Ku miterere ya société cyangwa imiryango babarizwamo
- Ku cyo umwe ategereje kuri mugenzi we.
Birashoboka ko wasanga umugore arwana no gushakira umugabo imyenda yo kwambara ntagere mu gikoni kandi wenda icyo umugabo akeneye ari ukutarya ibyatetswe n’umukozi. Cyangwa agahera mu gikoni ashyashyana ategura amafunguro nyamara umugabo yifuza ko atuza bakaganira akamubwira ibyo yiriwemo akamugira inama. N’ubwo rero inshingano zigenda zigorana hari ibyo mbona umuntu yaha imbaraga niba ashaka ko urugo rwe ruba mu mahoro :
- Banza wicare urebe neza inshingano zawe nk’umugore/ umugabo mu rugo, uhereye ku miterere y’umuryango wawe (Imyemerere, uburere, Société nyarwanda)
- Igihe cyose ubonye uko uganira n’uwo mwubakanye ujye ugerageza kumenya ibyo akwifuzaho kurusha ibindi.
- Igihe ufite abagufasha (Abakozi cyangwa abandi bantu bari iwawe) ntibikuraho inshingano zawe. Urugero : Niba abashyitsi basanze inzu isa nabi, ntabwo bavuga ko urwo rugo rufite abakozi babi, bavuga ko harimo umugore w’umunyamwanda !
- Wite ku bana bawe, kuko nta muntu n’umwe wagusimbura imbere yabo, inshingano zindi zahinduka ariko izijyanye n’abana nta rindi hitamo ufite. Niba uri umubyeyi inshingano za kibyeyi ntizihindurwa n’igihe.
Muri byose ujye umenya ko priorité y’ubuzima ari urugo rwawe, kuzuza inshingano zo hanze ni byiza, mu kazi, mu nsengero, ariko ikiruta byose n’uko wuzuza izo mu rugo rwawe.
Igihe ufite akazi kenshi gatuma zimwe mu nshingano zawe utazuzuza neza, gerageza gushaka uburyo (Strategies) wakoresha kugira ngo uzuzuze wenda atari neza ariko ntihagire ikigucika.
(urugero : Niba uri umu mama , ukaba nta narimwe wuhagira abana bawe kubera nta mwanya ugira, fata byibura uwa gatandatu cyangwa ku cyumweru ujye ureba niba bakaraba neza, niba utabona umwanya wo gutanga amabwiriza y’ibyo bateka mu rugo, kora horaire y’icyumweru uyihe umukozi, byibura ube uzi icyo muri bufungure…..)
Nubwo bigoye kuzuza inshingano muri ibi bihe, cyangwa no kuzimenya, birashoboka cyane ko wabona uburyo butandukanye bwagufasha kugira controle y’ibyo ushinzwe n’ubwo byaba bikorwa n’abagufasha. Kandi tugomba gukora ibishoboka byose kugira ngo abo tubana mu ngo batuboneho ibyo badutegerejeho.
Icyo mbifuriza ni ukumenya neza inshingano za buri wese, n’Imana ikaduha ubwenge bwo kumenya uburyo twazuzuza muri ibi bihe bitoroshye ku ngo.


text:
Mwirinde abajura babakora mu mifuka bitwaje Imana ko bashishikarira kubaka hotel ,television,radio kandi ayo mafaranga agomba kuva mu bakristo ko mudatekereza Ku bakene bari mu itorero ryanyu nkuko reta ibikora mu rwego rwo kubaka ubuzima bwabo bwejo hazaza ahubwo mwebwe nkaba mbona vision mufite ari ukubasahura ikindi iyo ufashe iyo budget ingana gutyo ukayigereranya nubuzima abayoboke Banyu bafite mubona Atari ukugora abantu no kunaniza abagenzi? ikindi aho abayoboke Banyu batangiye amafaranga niyihe mishinga ibyara inyungu mwakoze keretse kuyaryaniramo buretse muzaba mureba icyo iriya hotel izakora ubwo izaba irigutanga umusaruro uhagije intambara izaba mu bayobozi b’adepr izaba irenze iyahuje Vietnam n’Amerika kuko ntibakiyoborwa. nijambo ry’Imana kuko Yesu ariwe muyobozi wabo ntibagirana urwango ahubwo umuyobozi wabo ni ifaranga bakristo Yesu yazanywe no kubaka imitima yacu ayubakisha ijambo yihishijwe n’Imana kugira NGO nituryumvira tuzage kubana nawe mu mazu atarubatswe nabantu mu ijuru kandi yesu yaje intego afite ari ukudutandukanya nisi adukundisha ijuru iyi ntego ninayi intumwa zakoreyeho ndetse nabakristo bambere bemeye guhorwa ijambo ry’Imana nicyo cyatumaga umwuka wera abazaho akabatindaho ariko abapasteur benshi miri iyi Minsi bo cyabo ni amafaranga mbese so aba Yesu ahubwo Nabisi reri bakristo mube maso mumenye ubwenge amafaranga yanyu muyakoreshe mubibafitiye inyungu kuko into barikubaka mu mafaranga urigutanga umusaruro uzabivamo uzaribwa nabapasteur nabana babo naho wowe abawe barikwicwa nibibazo mukanguke rero
meme urantangaje pe ngo izo ndimi in izihe ko uduhaye urutonde ruto se indimi ziri kwisi zirenga 8.000 none uvuze 5 gusa bigaragara ko ukeneye kumenya byinshi uzasome bible Ese wibwirako izavuzwe kuri pentekote (ibyak 2) bose bazumvaga reka da kuko hari abavuze ko basaze,basinze aribwo petero yababwiraga ati ntibasinze kuko hakiri kare kuburyo ,batari kuba basinze niyo bari kuba bazizindukiyemo (inzoga) inzandiko zandikiwe itorero ry’ikorinto uzabibonamo iby’indimi
Mwebwe mupinga muribeshya. Icyo turi neza ni uko iyatangiye umurimo ari nayo izawusoza. Dushimiye Imana aho igejeje ikora tuyiragije nibiri imbere. Uyu mushinga ni mwiza, Imana ihe umugisha abafashamyumvire bacu kdi Yesu abashyigikire.
Ahaaa ADEPR ni toréro nemera nk iry umwuka ariko abahanuzi bo muri iyi minsi mubitondere KO batabona ibyaha bikorerwamo Imana yararebye ibona télévision na radio aribyo byihutirwa nibarebe ubugingo ibindi bazabyongererwa
ADPR karibu ariko murebe neza kuko mufite abakene beshi kandi bakeneye inkunga, ikindi kandi igihe tugezemo ese nicyo gushinga Radio na Television. ahaaaa
ADPR karibu ariko murebe neza kuko mufite abakene beshi kandi bakeneye inkunga, ikindi kandi igihe tugezemo ese nicyo gushinga Radio na Television. ahaaaa
murishinga abacinya inkoro yahanuye nyine ngo bamwemere. ariko uwo we ntibazayamuce ubwo yayahanuye
Izo ndimi muzireke.Ni izacu abayoboke ba ADEPR, namwe muzifakire izanyu. Twe gufite umwuka wera,nta rindi torero Imana ishobora guha ubwo bubasha bwo kuvuga izo ndimi. Ni akumiro pee............
NJYE NDI UMUYOBOKE WA ADEPR KANDI NDA YEMERA ARIKO UREBYE UMUSHINGA W’INYUBAKO YA DOVE HOTEL IMBARAGA WATWAYE ABAKIRISITU KU MUDUGUDU BITYO NDASANGA ABAYOBOZI BACU BAKORA DESCENTE MU MA PARUWASI BAGASHIMIRA ABAGIZE URUHARI MURI IKI GIKORWA.
ICYIFUZO MFITE HARI INSENGERO ZARI ZARAHAGARITSE IBIKORWA BY’INYUBAKO KUBERA DOVE HOTEL UBU BARI KU NYAGIRWA ABAFASHA MYUMVIRE BARABIVUGAHO IKI KUGIRANGO HEJURU BITAZABA AMEN HASI SATANI YARAHAFASHE IKIBANZA??????????
Mwebwe mupinga muribeshya. Icyo turi neza ni uko iyatangiye umurimo ari nayo izawusoza. Dushimiye Imana aho igejeje ikora tuyiragije nibiri imbere. Uyu mushinga ni mwiza, Imana ihe umugisha abafashamyumvire bacu kdi Yesu abashyigikire.
ndabishimye iryo ni iterambere! Ariko se bararebye basanga ibyo aribyo by’ingenzi umuyoboke w ’idini ryabo akeneye mbere nambere? ubuse bangahe barwara bagahera mu ngo babuze mutuelle de sante? Kera ADEPER yarangwaga no gufashanya naho ubu babaye nk’abandi bose! Imana idutabare!
keretse niba yeretswe uwo mushinga hanyuma bagahita bawigaho!! nibadasuzuma neza izonote zizahekenywa kuko numva ngoniyonyubako ntikiri iya ADEPER kdi mubayobozi ngoharimo amatiku atarakemuka!! ese izondimi niba hari ababa bazumva bagiye bahita bazisobanurira abatazumva?!!!
keretse niba yeretswe uwo mushinga hanyuma bagahita bawigaho!! nibadasuzuma neza izonote zizahekenywa kuko numva ngoniyonyubako ntikiri iya ADEPER kdi mubayobozi ngoharimo amatiku atarakemuka!! ese izondimi niba hari ababa bazumva bagiye bahita bazisobanurira abatazumva?!!!
Ver funny.
Ver funny.
nge ndibariza abapinga,niba Imana Yatanze Umwuka Wera Kuntumwa Zikavuga Mundimi, Zigahanura Nkabaza Niba Yarahagaritse Gukora Kuburyo Ubu Itabikorera Abayizera?Kdi Nkabakangurira Gusoma Bible Kko Handitswe "Ibyaha Byose Birababarirwa Ariko Icyo Gutuka Mwuka Wera Ntikibabarirwa".Nti Mugapinge.
ADEPR iyobowe n’umwuka ifite abafashamyumvire!hasigaye abahwituzi na dasso bikuzura.
Ubwa Gamaliyeli twirinde tutagaragara ko turwanya Imana. Ywishimire ko habaho iterambere kdi bitanatinze mu mezi 2 gusa? Si igitangaza se?!!! Ahubwo dusengere kubigiramo uruhare ibindi Imana izabyimenyera niba yanahamije ko birangira mu mezi 2 gusa.Amen
Abafashamyumvire mû idini ry’umwuka!hasigaye abahwituzi na Dasso ngo byuture!
Imana izi ubwenge, wowe uvuga ngo izo ndimi n’izihe ,nagirango mutangarize ko iyo Imana ishaka ko abantu bose bakizwa yari kuba ibafashe ku ngufu,noneho rero iyo Ishaka ko abantu bose bumva ururimi nabyo ntibyari kuyinanira ahubwo buri wese " ahabwa n’uwo Mwuka guhanura,.......no kuvuga ururimi rutamenyekana, uzasome bibiliya neza uzabisanga mu nzandiko Pawulo yandikiye abanya korinto " wabipinga ,utabipinga ntibyabuza Imana gukora.
Byiza Cyane IMANA Nziko Ishobora byose iyo Radio na Television Iziko bikenewe nabyo tuzabigeraho kandi Kuba inyubako imeze kuriya yaruzuye ibyo bindi sibyo bizananirana. Ahubyo IMNANA ibihe umugisha kd mwe muhakana ko IMANA itavuga Muribeshya.
ariko izondimi zifata abayoboke ba Adeper gusa
Ahahaha
Ntibyoroshye pe. Ariko nibagerageze naho kubihanura byo kwari ugushimangira uyu mushinga bigagaho
Ni byo Imana iravuga turabizi turanabyemera .ariko hagowe uvuga ko Imana yavuze itavuze .umushinga barikwiga ni mwiza ni niterambere kuri adper ndetse ni gihugu.ariko bige neza no kubazahagararira uwo mushinga amafranga atazatangwa ..
njye sinemera izo ndimi ibintu avuga bitumvwa na buri wese nibiki? yuzura umwuka? umuhanuzi utabeshya ni bible niyo tugomba kwizera gusa naho uwonguwo yagushije kubyifuzo bye cg ibyo yumvise biri mumishinga yo gukorwa
Izo ndimi yavuzemo ni izihe. No icyongereza, igifaransa, icyarabu, ilingala, amashi, urunyankole,......
Abazumvise mutubwire ibyo mwe mwumvise.
Izo ndimi yavuzemo ni izihe. No icyongereza, igifaransa, icyarabu, ilingala, amashi, urunyankole,......
Abazumvise mutubwire ibyo mwe mwumvise.


text:
Ita Ku Magambo Uvuga!
Ururimi ni rwo rwica kandi nirwo rukiza; abarukunda bazatungwa n’icyo ruzana (Imigani 18:21).
Ubuzima buzakubyarira umusaruro w’ibyo uvuga. Amagambo yawe azana mu buzima
bwawe ibintu uvuga, byaba ibyiza cyangwa ibibi. Ntabwo wahora uvuga amagambo adafite agaciro, adakora atagira n’ukwizera ngo utegereze gutera imbere. Kimwe n’ibyo, ntabwo wavuga amagambo yuzuye ukwizera uhozaho ngo ubeho ubuzima busanzwe.
Ibyanditswe byuzuye inyigisho zivuga ku mbaraga zo kurema n’ubushobozi by’amagambo yacu. Muri Mariko 11:23, Yesu yaravuze ati “Ndababwira ukuri yuko umuntu wese wabwira uyu musozi ati, Shinguka utabwe mu nyanja, ntashidikanye mu mutima we, yizeye yuko icyo avuze gikorwa yakibona.”
Imana yaguhaye Ijambo ryayo, Umwuka Wayo, ndetse n’ururimi rwo kurema ejo
hazaza wifuza. Ubasha kuba icyo yakugeneye kuba cyose kandi ukagera ku isonga ry’ubushobozi bwawe mu buzima iyaba wigaga gukoresha ururimi rwawe neza. Ntukigere uvuga ibyo gutsindwa, kugira intege nke, indwara, gukena n’ubwoba! Vuga amagambo yo kwizera igihe cyose. Ubaka ejo hazaza hawe ukoresheje ururimi rwawe.
Ese hari ibintu byiza wifuza ko biba mu buzima bwawe uyu mwaka? Tangira
ubisohore mu kanwa! Ibuka, ibyo uvuga nibyo uzabona. Rero ibyo waba wifuza byose uyu mwaka, bivuge bibe! Cyangwa se ni ibintu ushaka ko bihinduka? Igisubizo kiri mu kanwa kawe! Ikibazo cyaba gihari cyose n’uko cyaba kingana kose, vuga Ijambo ry’Imana maze ukibone gikemuka.
Isengesho
Mwami mwiza, urakoze kubwo guhindura ubuzima bwanjye bwiza, no kumpa ejo
hazaza hahambaye. Ntera imbere kubw’amagambo yo kwizera asohoka mu kanwa
kanjye none. Nezerwa inyungu zose z’agakiza kanjye, ubwo ubuzima bwanjye bwubakwa ku musingi ukomeye wo gutunganirwa no gutera imbere binyuze mu magambo mvuga, mu Izina rya Yesu.
Gucengera Ijambo
Ururimi rwiza ni rwo ruhaza inda y’umuntu, Kandi amagambo meza yunguka ni yo amuhesha guhaga.(Imigani 18:20)
Utabumbuye akanwa ke agafata ururimi rwe, Ni we urinda ubugingo bwe amakuba.
(Imigani 21:23)
Umwami Imana impaye ururimi rw’abigishijwe kugira ngo menye gukomeresha urushye amagambo, inkangura uko bukeye, ikangurira ugutwi kwanjye kumva nk’abantu bigishijwe. (Yesaya 50:4)
Pastor Chris


text:
Kamonyi: Intore ziri ku rugerero zahigiye gukangurira abaturage kwita ku isuku
Nyuma yo guhabwa inyigisho ku mateka y’u Rwanda n’indangagaciro zibereye umunyarwanda, Intore z’Inkomezabigwi zo mu karere ka Kamonyi, zamuritse imihigo y’ibikorwa by’urugerero, More...
Huye: Intore zirangije amashuri yisumbuye zungukiye byinshi mu itorero
Nyuma y’itorero bigishirijwemo byinshi harimo indangagaciro na kirazira, abanyeshuri barangije amashuri yisumbuye bo mu karere ka Huye bavuga ko bungukiye byinshi mu itorero, bakaba bazabiheraho baba umusemburo More...
Kirehe: Intore zirasabwa kurangwa n’indangagaciro z’umunyarwanda
Abitabiriye itorero Mu muhango wo gutangiza icyiciro cya kabiri cy’itorero ry’igihugu mu karere ka Kirehe wahuje urubyiruko rurangije amashuri yisumbuye bagera kuri 1537 ku mugoroba tariki 05/01/2015 More...
Kamonyi: Inyigisho z’itorero zizafasha urubyiruko kutishora mu biyobyabwenge n’izindi ngeso mbi
Mu gihe bamwe mu rubyiruko bavuga ko hari abishora mu biyobyabwenge babitewe no kwiheba baterwa n’ubushomeri cyangwa ubukene. Abitabiriye Itorero ry’Inkomezabigwi barangije amashuri yisumbuye, More...
Gicumbi – Intore ziri kurugerero ngo niwo musemburo w’iterambere ry’u Rwanda
Intore ziri kurugerero ziri kuri morale Abanyeshuri barangije amashuri yisumbuye bo mu karere ka Gicumbi bari mu itorero bavuga ko ibikorwa ndetse n’ibyo bakorera mu itorero bibatoza kugira indangagaciro More...


text:
Yabitangarije mu nama y’impuguke mu buhinzi y’AFRACRA iteraniye i Kigali, aho u Rwanda ruvuga ko ruzakura ubunararibonye mu guteza imbere ubuhinzi.
Malkit Singh yavuze ko mu nguzanyo zitangwa n’amabanki muri icyo gihugu, ubuhinzi bufatamo 18% agahabwa abahinzi bato n’abaciritse, kandi ngo iyo bagiye kwishyura bagira ibyo Leta ibishyurira.
Iyi gahunda UBuhinde bwiyemeje kandi ngo inajyana no korohereza ibigo byose bifite aho bihuriye no guteza imbere ubuhinzi.
Muri iyi nama y’AFRACRA, Ministeri y’Ubuhinzi n’Ubworozi ndetse na Banki itsura Amajyambere (BRD), biravuga ko byafashe ingamba nshya zo kongera inguzanyo ku bahinzi, gukuraho imisoro mu bwishingizi bw’ubuhinzi, ndetse no kongera ingengo y’imari ijya guteza imbere icyaro.
U Rwanda ariko, rwari rusanzwe rufite gahunda yo kunganira abahinzi mu buryo bwo kubaha kimwe cya kabiri cy’ifumbire ku buntu, hamwe no gutaka imisoro ku bikoreshwa mu buhinzi.
Ikigaragara muri iyi nama y’AFRACRA ni uko bigoye kubona igihugu cyaba kirusha ibindi politiki zikomeye cyane mu guteza imbere ubuhinzi muri Afurika yo munsi y’Ubutayu bwa Sahara.


text:
Hamwe n’iyi konti iyo umuntu yizigamiye 10% by’amafaranga akeneye nyuma y’amezi 12 Banki y’Abaturage imuha inguzanyo ya 90% kugira ngo yiyubakire inzu cyangwa abashe kuyigura.
Mu imurikabikorwa ryateguwe na Minisitireri y’Imari n’Igenamigambi mu cyumweru cyahariwe guteza imbere umuco wo kwizigama, Prossie Kalisa ushinzwe ubucuruzi muri Banki y’Abaturage y’u Rwanda yatangaje ko icyo barimo kwibandaho ari ugubasobanurira ababagana uburyo buri wese ahereye ku bihumbi 100 ashobora gutunga inzu ye.
Ati “Muri iki cyumweru cyahariwe kuzigama turimo kwibanda cyane ku gusobanurira abakiriya uburyo bworoshye kandi bwiza bwo kubafasha kubona inzu zabo.Amafaranga umuntu aheraho mu kuzigama ni ibihumbi 100 kuzamura, icyo uba usabwa gusa ni uko mu mezi 12 uba ugomba kuba warazigamye 10% by’inguzanyo wifuza mu kugura inzu cyangwa kuyubaka.”
Kalisa yakomeje avuga ko kuba Banki yatangira umuntu 90% azishyurwa mu myaka 15 ari icyerekana ko Banki y’Abaturage izirikana ibyifuzo by’abakiriya bayo ndetse ikabafasha gukabya inzozi, gusa ngo kuzigama bigomba kugira intego buri gihe.
Ati “Umuntu wese akwiye kuzigama afite gahunda yifuza kugeraho ku buryo niba ari icumbi ushaka cyangwa kuzigamira amashuri y’abana, ubikora wabiteguye kuko nibwo bigufasha kugera kubyo ushaka udasabagije amafaranga uyakoresha ibyo utateganyije ngo ni uko wayabitse gusa.”
Uretse konti ya ‘Gira Icumbi’, hari na konti yo kuzigamira abana kuva k’ukivuka kugeza ku mwana w’imyaka 18.
Kalisa ati “Usanga ababyeyi benshi iyo umwana ageze igihe cyo kujya kwiga aribwo batangira kubunza imitima, nyamara ufunguje konti ukajya uzigamira amashuri ye buhoro buhoro nta kibazo wagira ,ndetse banki inaguha inyungu ya 3% by’ayo wazigamye buri kwezi.”
Iri mukurikabikorwa ry’iminsi ineryabereye kuri Stade nto i Remera; ryatangiye tariki ya 25 risozwa tariki ya 28 Ukwakira 2016. Ryateguwe na Minisiteri y’Imari n’Igenamigambi mu cyumweru cyahariwe guteza imbere umuco wo kuzigama.
Ryitabiriwe n’ibigo by’imari n’amabanki n’abandi bose bafite aho bahurira no kuzigama.


text:
Pasiteri Zach Zehnder wo mu itorero rya Cross Mount Dora church, Colorado muri Leta Zunze Ubumwe z’Amerika, yatangiriye ikigisho cye mu Itangiriro kugeza mu Byahishuwe kuwa gatanu w’icyumweru gishize saa moya za mu gitondo ageza saa sita na makumyabiri n’umwe zo ku cyumweru ataruhuka; bihwanye n’amasaha 53 n’iminota 18.
Aganira na FoxNews.com, yavuze ko agambiriye guca agahigo muri cya gitabo cy’udushya n’uduhigo Guiness de Record. Yatangaje ko Guinness de Record yabimenye, ko igikurikira ari ukwicarana nk’itsinda, ubundi bakemeza niba Pasiteri Zach Zehnder yaciye agahigo.
Pasiteri Zach Zehnder
Umutwe w’ikigisho yagenderagaho “Imana yita ku bantu bayo cyane, n’igihe ducitse intege, yo ntidutererana.”
Nubwo iki kigisho cyatwaye igihe kirekire cyane, mu rusengero habaga harimo byibura abantu 10 ndetse n’abandi 2 badasanzwe baziranye nawe, kugira ngo bazabe abahamya dore ko ari ko amabwiriza ya kariya gahigo abiteganya.
Uretse ibyo guca agahigo, itorero rye ryaboneyeho n’umwanya wo gukusanya inkunga y’100, 000 $, yo gufasha ababaswe n’ibiyobyabwenge kugaruka mu buzima busanzwe. Mu magambo ye yagize ati” impamvu nyamukuru twakoze iki gikorwa, nti yari kwigisha iby’Imana nk’inkuru gusa ahubwo twanakukusanyaga inkunga yo gufasha, twabonye 100 000$, intego yacu twayigezeho, turashakira aho gutura aba bantu babaswe n’ibiyobyabwenge. Kandi ibi byose byavuye muri iki gikorwa.”
Aka gahigo karamutse kemewe yakuraho ak’umuhinde Vickrant Mahajan, wamaze amasaha 48 n’iminota 31.


text:
Gisagara: Gushima no kunenga mu muhigo bizahindura imikorere yabo
Hakazwa umutekano w’ubuzima, mu murenge wa Kansi hashyizweho gahunda yo gushima no kunenga abataresheje umuhigo wo gutanga ubwisungane mu kwivuza.
Umurenge wa Kansi wo mu karere ka Gisagara, wasanze byaba byiza abayobozi b’imidugudu yesheje neza umuhigo mu gutanga ubwisungane mu kwivuza bakwiye kujya bashimwa mu ruhame ndetse n’itarawesheje, ba kagawa mu ruhame.
Jerome Rutaburingoga umunyamabanga nshingwabikorwa w’uyu murenge avuga ko bashyizeho gahunda yo kwambika amakanzu abayobozi b’imidugudu, uwabaye uwambere mu kwesa umuhigo akambikwa ikanzu y’umweru, uwabaye uwanyuma akambikwa ikanzu y’umukara.
Ibi Rutaburingoga ahamya ko bizatanga umusaruro mwiza kuko ngo uwambitswe ikanzu year ashimwa, azaharanira kuyigumana igihe cyose, abandi nabo bifuze kuyihabwa bamurebeyeho. Naho uwahawe iy’umukara agawa azarwana no kuyivaho.
Ati “Burya gushima no kugaya bigomba kugendana, kandi twizera ko iyi gahunda izatuma abayobozi bashyiramo imbaraga n’abaturage bakitabira gutanga umusanzuâ€
Aba bayobozi b’imidugudu Nteziryayo Samuel wambitswe ikanzu y’ishimwe isa n’umweru na Kayibanda Charles wambitswe ikanzu y’umukara agawa kutesa umuhigo, bavuga ko byabahaye buri wese mu kiciro abarwamo, gufata ingamba zijyanye no gushishikariza abaturage gutanga umusanzu.
Kayibanda ati “Icyifuzo cyanjye ni uko iyi kanzu yazava mu mudugudu wanjye, nzakora ibishoboka byose nshishikarize abaturage nyobora gutanga umusanzu w’ubwisungane mu kwivuza ku buryo tutazongera kuyihabwaâ€
Hesron Hategekimana umuyobozi w’karere ka Gisagara wungirije ushinzwe iterambere ry’ubukungu,agaragaza ko abatuye aka karere mu gihe badafite ubwisungane mu kwivuza bigoranye gutera imbere, icyo abasaba ni ugushyira imbaraga mu gutanga umusanzu.
Ati “Igihe umuntu adafite ubuzima bwiza, ananirwa kwivuza kubere kutagira mituweri ntashobora no gutera imbere kuko yaba yakoze ate se atari muzima? Ni twitabire gutanga umusanzu twese kandi ku gihe murebe ko tutazatera imbereâ€
N’ubwo uyu umurenge wa Kansi watangijwemo iyi gahunda yo gushima no kunenga, hifashishijwe  amakanzu iy’umweru ku ndashyikirwa n’iyirabura ku bataresheje uwo muhigo,akarere kose ka Gisagara kageze ku mpuzandengo ya 80 % mu bwitabire.


text:
Uyu muhanda hari igihe wakoreshwaga cyane, by’umwihariko mu Ntambara ya Kabiri y’Isi ubwo amakamyo ya gisirikare yajyaga awunyuramo buri kwezi apakiye toni zisaga 15000 z’ibyabaga bishyiriwe abasirikare mu Mujyi wiswe uw’intambara wa Chongqing.
CNN yanditse iyi nkuru ivuga ko uyu muhanda wanacagamo abantu babaga bahunga ingabo z’Abayapani.
Nyuma y’Intambara y’Isi n’intsinzi y’amatwara ya gikomunisiti y’Abashinwa, uwo muhanda wabaye nk’uwibagiranye mu maso y’abahanga mu by’amateka, ndetse mu 1954 hakozwe undi muhanda ufite amakorosi make wasimbuye uwari usanzweho.
Abatari bake bakunze kwibaza aho wahoze bamwe batekerezaga ko uwo muhanda wari mu Majyaruguru ya Myanmar cyangwa mu Ntara ya Yunnan.
Umuhanga mu by’amateka ukomoka mu Bushinwa uba mu Mujyi wa Yunnan, Ge Shuya, atangaza ko uwo muhanda wari uherereye hafi y’Umujyi wa Qinglong mu 1995.
Umusaza w’imyaka 75 w’umuhinzi witwa Yang Xuekun wo muri ako gace avuga ko uwo waje kuba akayira k’ubusamo k’abanyamaguru.
Yavuze ko waje gutwarwa n’imvura mu 1970 gusa uza kongera kubakwa. Avuga ko awifashisha ajya mu misozi gushaka ibyo kurya by’ingurube ze.
Abanyamateka bavuga ko no mu bihe by’intambara, amakamyo yabaga atwaye abantu yahanyuraga bigoranye, kuko ngo rwari urugendo rugoranye cyane mu mezi y’ubukonje.
Uwahoze ari umusemuzi wa Batayo ya 1880 y’Abanyamerika, Lin Kongxun, yatangaje ko mu 2002 kuhanyura byari bigoye kuko ngo amakamyo menshi yaribirinduraga.
Yagize ati “N’ubwo abashoferi b’Abanyamerika babaga ari abahanga ku rugero rungana iki, bahanyuraga basenga Imana.”
Umujyi wa Qinglong wamenyekanye cyane mu gihe cy’intambara nka Annan, abayobozi bawo bashaka ko uwo muhanda wakurura ba mukerarugendo bitewe n’amateka yawo yihariye.


text:
Imana ihora ikora ibintu ibishya.
Umusi umwe nari ndimo nsengera ku kabaraza, umwuka w’Imana arambwira ngo: “Nkoze ikintu gisha”. Mpita nibuka ko hari icanditswe kivuga nkuko, maze nihutira kugishaka kugira ngisome neza.
Yesaya 43 : 19 Dore ngiye gukora ikintu gishya, ubu ko kigiye kwaduka ntimuzakimenya? Nzaharura iinzira mu butayu, ntembeshe imigezi mu kidaturwa.
Iyo Imana ije gukora, ikora ibintu bishya.
Kugira ngo dusobanukirwe neza uko kuri, Imana ibitubwira mu buryo butandakanye:
« Nzabashyiramo UMWUKA MUSHYA. » (Ezekiyeli 11 : 19)
« Mumuririmbire INDIRIMBO NSHYA ! » (Zaburi 33 : 3)
« Bazakwita IZINA RISHYA.. » (Yesaya 62 : 2)
Birashoboka kandi ko iduha « VINO NSHYA » (Yoweli 2 : 19).
Ibi ni ihame : Imana ni Imana y’ibishya ! Ni Imana ikora, kandi mu buryo butandukanye. Ikibabaje nuko itorero ryayo hari igihe riba inyuma, ntirigendane n’Imana.
None se niba ikora ibintu bishya, biba bishya ugereranije n’iki ?
Imana ikora ibishya ugereranije n’ibyari bihasanzwe ! Hari ibyo yari yararetse biraba, hari ibyo yihanganiye, ubu ngubu itari bwemere ko byongera kubaho. Niba iri bukore ikintu gishya, nuko hari ikindi yari yarakoze!
Muri icyo gihe byikorwa nabyo byari bishya. Ariko uyu musi ntabwo bikiri bishya, byarashaje.
Abantu bakunda gukomezanya n’ibyahozeho ntabwo basobanukirwa uyu mugambi w’Imana yemera ko buri musi habaho ibishya, n’ukuvuga bitandukanye n’ibisanzwe.
Ikibazo tugira ahanini mu matorero ni kutumvikana hagati y’abantu, bamwe barashaka gukurikira “igicu”, ni kuvuga kwinjira mu bishya, abandi nabo barashaka gukomezanya n’ibisanzwe, bakavuga ko byaje ari bishya.
Akamenyero gashobora kutubera umwanzi.
Umuntu araza akavuga ngo : « Ntabwo ari uko nguko tumenyereye mw’itorero ryacu ». Ibyo birasanzwe, kubera ko nyene ibije biba ari bisha. Ni biza bimeze uko ubimenyereye, ntabwo na none biba ari bishya.
Ibyo twamenyereye bishobora kutubera umwanzi. Bishobora kutuboha bikatubuza kubona ibintu bisha Imana yakoze. Iyo tuvuze « ibintu bishya » biba bivuze ko bitamenyerewe, bitandukanye n’akamenyero kacu.
Nk’urugero iyo twamenyereye ko Pasitori yambara caravati, hashobora kuza undi utayambara bikatubuza kumwiyumvamo, ntidufashwe nawe.
Nko kuba twaramenyereye ko hari uburyo amateraniro agomba kugenda, dushobora kwanga gukingurira Umwuka Wera mu gihe turi mu materaniro adasa nkayo tutamenyereye.
Tuba twumva tuguwe neza iyo turi mubyo tumenyereye. Kubw’iyo mpamvu tugahinyura ibindi twishingikirije ibyo tumenyereye, kandi igitekerezo cy’Imana ari kudukura mu kamenyero.
Umusi umwe hari ijambo Imana yampaye : Nuko itugenderera mu buryo tudasanzwe tumenyereye. Imana iradukangurira kuva mu kamenyero kugira ngo duhure nayo.
Abaroma 7 : 6 Ariko noneho ntitugitwarwa n’amategeko, Ariko noneho ntitugitwarwa n’amategeko, kuko twapfuye ku mategeko yari atuboshye. Ni cyo gituma turi imbata mu bubata bushya bw’umwuka, butari bwa bundi bwa kera bw’inyuguti.


text:
Polisi y’u Rwanda irahamagarira abantu bose kureka kujugunya no guta aho babonye , ku mihanda cyangwa hanze y’imodoka kandi ikabagira inama yo gukoresha buri gihe ahagenewe kujugunywa imyanda hagiye haboneka henshi mu mijyi.
Ubu butumwa buri mu murongo w’ubukangurambaga bw’isuku n’umutekano kandi nk’uko umuyobozi w’ishami rya Polisi rishinzwe kuyihuza n’abaturage, ACP Celestin Twahirwa abitangaza, ni ukwibutsa abaturage ko kujugunya imyanda ahabonetse hose bihanirwa.
ACP Twahirwa agira ati:” U(...)
Polisi y’u Rwanda irahamagarira abantu bose kureka kujugunya no guta aho babonye , ku mihanda cyangwa hanze y’imodoka kandi ikabagira inama yo gukoresha buri gihe ahagenewe kujugunywa imyanda hagiye haboneka henshi mu mijyi.
Ubu butumwa buri mu murongo w’ubukangurambaga bw’isuku n’umutekano kandi nk’uko umuyobozi w’ishami rya Polisi rishinzwe kuyihuza n’abaturage, ACP Celestin Twahirwa abitangaza, ni ukwibutsa abaturage ko kujugunya imyanda ahabonetse hose bihanirwa.
ACP Twahirwa agira ati:” U Rwanda rwashyize imbaraga nyinshi mu isuku, tugomba kubiha agaciro, niyo mpamvu dusaba abaturage gukoresha buri gihe ahagenewe kujugunya imyanda kandi guhora dushakira isuku imijyi yacu bakabigira ibyabo.”
Yifashishije itegeko ngenga rigena uburyo bwo kurengera , kubungabunga no guteza imbere ibidukikije mu Rwanda risobanura umwanda nk’ikintu cyose , gikomeye, gisukika cyangwa cy’umwuka gikomoka ku mirimo yo mu ngo, ku bihingwa byatawe n’ibindi,…byose bishobora gutera indwara.
Umuyobozi w’ishami rya Polisi rishinzwe kuyihuza n’abaturage, ACP Celestin Twahirwa
ACP Twahirwa yagize ati:” Ingingo ya 32 y’itegeko ngenga ivuga ko, nta muntu wemerewe gushyira imyanda ahantu hatabigenewe, uretse aho bayiyongesha, cyangwa se mu ruganda itunganyirizwamo kandi byemejwe n’ubuyobozi bubifitiye ububasha.”
Yavuze ko imyanda ikurura udusimba twinshi cyane isazi nazo zishobora gukwirakwiza umwanda n’indwara ahakikije iyi myanda.
Aha yagize ati:” Umwanda ufite ingaruka nyinshi, iyo ishyizwe aho itabungabunzwe neza igira ingaruka ku buzima bw’abantu bayegereye ndetse no ku bidukikije muri rusange; niyo mpamvu habaho ibikorwa rusange by’isuku nko mu miganda ikorwa, ni nayo mpamvu hariho itegeko rihana abateza umwanda.”
Yakomeje avuga ku ngingo ya 107 yo muri iryo tegeko ivuga ko; bahanishwa ihazabu kuva ku bihumbi cumi (10.000) by’amafaranga y’u Rwanda kugeza ku bihumbi ijana (100.000) by’amafaranga y’u Rwanda abantu bose bashyira, basiga, bajugunya umwanda, ibikoresho, cyangwa bamena amazi yakoreshejwe mu ngo ahantu rusange cyangwa hiherereye keretse iyo aho ahantu hateganijwe n’ubuyobozi bubifitiye ububasha.
Irongera ikavuga ko, bahanishwa ihazabu y’ibihumbi cumi by’amafaranga y’u Rwanda (10.000 Frw) cyangwa bagategekwa gusukura ahantu abantu banduje umutungo rusange cyangwa uw’abantu ku giti cyabo, bakoresheje umwanda ukomoka ku bantu no mu ngo, keretse iyo aho hantu hateganijwe n’ubuyobozi bubifitiye ububasha.
ACP Twahirwa akaba avuga ko biriya bihano byakwirindwa abantu bareka kujugunya umwanda aho babonye.
Yasoje agira ati:” Turamenyesha abantu ko, ku bufatanye n’inzego zibishinzwe, turasaba abantu bose kuba maso bakareba kandi bagatanga amakuru ku wo babona wese ujugunya umwanda ku muhanda, nk’ ibice by’itabi bashigaje,n’ibindi ,…ko bitazihanganirwa.”
Ibihano byakwirindwa abantu bareka kujugunya umwanda aho babonye.
Yanditswe na Ubwanditsi/Muhabura.rw


text:
Ati “Imyiteguro igeze kure, ubu igisigaye ni ukurangiza indirimbo zose Babou afite muri studio. Iyi album izaba igizwe n’indirimbo 12 kandi zose zisa n’izarangiye ahubwo turi mu mirimo ya nyuma yo kuzirangiza. Muri iki kiruhuko Babou ari gukora imyitozo myinshi kuko igitaramo cyo kuyimurika kizaba ari Live ijana ku ijana”
Uyu mwana wiga mu mwaka wa mbere w’amashuri yisumbuye muri St Andre i Nyamirambo, avuga ko nta kibazo afite cyo kubangikanya umuziki n’amasomo ye, kuko agira uburyo ategura gahunda ze afatanyije n’umuryango we byose bikajya mu buryo nta kibangamiye ikindi.